open-index/open-wikipedia-markdown huggingface dataset:
റാണിഡാഫോബിയ

തവളകളേയും പേക്കാന്തവളകളെയും ഭയപ്പെടുന്നത് **തവള ഭയം** അല്ലെങ്കിൽ **റാണിഡാഫോബിയ** എന്നറിയപ്പെടുന്നു. തവളകളുടെ ഏറ്റവും വ്യാപകമായ കുടുംബമാണ് റാണിഡേ  ഇതിൽനിന്നാണ് 'റാണിഡാഫോബിയ' എന്ന പേരുവന്നത്**.**  പല സംസ്കാരങ്ങളുടെയും നാടോടിക്കഥകളുടേയും പൊതുവായുള്ള ഒരു അന്ധവിശ്വാസമാണ് തവള ഭയം.  സൈക്കിയാട്രിക് സ്പെഷ്യാലിറ്റി  പ്രത്യേക പദത്തേക്കാൾ "തവള ഭയം" എന്ന ലളിതമായ പദം ഉപയോഗിക്കുന്നു.  ഇതിന്, **ബാട്രാകോഫോബിയ** എന്ന പദം 1953 ലെ ഒരു മാനസിക നിഘണ്ടുവിലും രേഖപ്പെടുത്തിയിട്ടുണ്ട്. 

## വിശ്വാസങ്ങൾ
ചിലരുടെ അഭിപ്രായത്തിൽ, ഒരു തവളയെ കാണുന്നത് ഒരു മോശം ശകുനമായിരിക്കാം . തവളകളേയും പേക്കാന്തവളകളെയും സ്പർശിക്കുന്നത് അരിമ്പാറയുണ്ടാക്കുമെന്ന് വിശ്വസിക്കുന്നവരുമുണ്ട്.   (തവളകളെ നല്ല ശകുനമായി കണക്കാക്കുന്ന  സംസ്കാരങ്ങളിളുമുണ്ട്.) ജോഹന്നാസ്ബർഗ് മൃഗശാലയിലെ ഗവേഷകർ നടത്തിയ ഒരു സർവേയിൽ, ആധുനിക കാലഘട്ടത്തിൽ പഴയ അന്ധവിശ്വാസങ്ങൾക്ക് കാര്യമായ പ്രാധാന്യമില്ലെന്നും തവളകൾക്ക് വിഷമുണ്ടോ അവ അപകടകരമാണോ എന്നതാണ്  കുട്ടികളെ കൂടുതൽ ആശങ്കപ്പെടുത്തുന്നതെന്നും തെളിയിച്ചിട്ടുണ്ട്. 

റോമക്കാരെ പിന്തിരിപ്പിക്കാൻ പോർച്ചുഗീസ് കടയുടമകൾ സെറാമിക് തവളകളെ ഉപയോഗിക്കുന്നു. 

## ഇതും കാണുക
* ഫോബിയ പട്ടിക

## അവലംബം

 
വർഗ്ഗം:അന്ധവിശ്വാസങ്ങൾ
വർഗ്ഗം:തവളകൾ
പൊട്ടാസ്യം ഓക്സൈഡ്

പൊട്ടാസ്യം, ഓക്സിജൻ എന്നിവയടങ്ങിയ ഒരു അയോണിക് സംയുക്തംമാണ് **പൊട്ടാസ്യം ഓക്സൈഡ്.**  പൊട്ടാസ്യത്തിന്റെ ഏറ്റവും ലളിതമായ ഒരു ഓക്സൈഡാണിത്. ഈ ഇളം മഞ്ഞ നിറമുള്ള ഈ സോളിഡ്, വളരെ പ്രതിപ്രവർത്തനമുള്ള ഒരു സംയുക്തമാണ്. 

## ഉത്പാദനം
ഓക്സിജന്റെയും പൊട്ടാസ്യത്തിന്റെയും പ്രതിപ്രവർത്തനത്തിൽ നിന്നാണ് പൊട്ടാസ്യം ഓക്സൈഡ് ഉത്പാദിപ്പിക്കുന്നത്; ഈ പ്രതിപ്രവർത്തനം പൊട്ടാസ്യം പെറോക്സൈഡ് ഉണ്ടാക്കുന്നു. പൊട്ടാസ്യം ഉപയോഗിച്ചുള്ള പെറോക്സൈഡിന്റെ പ്രവർത്തനം ഓക്സൈഡ് ഉൽ‌പാദിപ്പിക്കുന്നു: 

: K2O2 + 2 K → 2 K2O

മെറ്റാലിക് പൊട്ടാസ്യം ഉപയോഗിച്ച് പൊട്ടാസ്യം നൈട്രേറ്റ് ചൂടാക്കിയും പൊട്ടാസ്യം ഓക്സൈഡ് സമന്വയിപ്പിക്കുന്നു:

: 2KNO3 + 10K -> 6K2O + N2 (^)

പൊട്ടാസ്യം പെറോക്സൈഡ് 500 ഡിഗ്രി സെന്റിഗ്രേഡ് വരെ ചൂടാക്കുക എന്നതാണ് മറ്റൊരു സാധ്യത.  ആ താപനിലയിൽ പൊട്ടാസ്യം പെറോക്സൈഡ് ഘടിച്ച് ശുദ്ധമായ പൊട്ടാസ്യം ഓക്സൈഡും ഓക്സിജനും നൽകുന്നു.

: 2K2O2 -> 2K2O + O2 (^) 

പൊട്ടാസ്യം ഹൈഡ്രോക്സൈഡ് ഓക്സൈഡിലേക്ക് കൂടുതൽ നിർജ്ജലീകരണം ചെയ്യാൻ കഴിയില്ല, പക്ഷേ ഉരുകിയ പൊട്ടാസ്യവുമായി പ്രതിപ്രവർത്തിച്ച് അത് ഉത്പാദിപ്പിക്കുകയും ഹൈഡ്രജനെ ഒരു ഉപോത്പന്നമായി പുറത്തുവിടുകയും ചെയ്യുന്നു.

: 2KOH + 2K  2K2O + H2 (^) 

## ഗുണങ്ങളും പ്രതികരണങ്ങളും
ആന്റിഫ്ലൂറൈറ്റ് ഘടനയിൽ K2O  ക്രിസ്റ്റലൈസ് ചെയ്യുന്നു. ഇവിടെ പൊട്ടാസ്യം അയോണുകൾ 4 ഓക്സൈഡ് അയോണുകളും ഓക്സൈഡ് അയോണുകളും 8 പൊട്ടാസ്യവുമായി ഏകോപിപ്പിക്കുന്നു.   

K2O ഒരു അടിസ്ഥാന ഓക്സൈഡാണ്.  ജലവുമായി അക്രമാസക്തമായി പ്രതിപ്രവർത്തിച്ച് കാസ്റ്റിക് പൊട്ടാസ്യം ഹൈഡ്രോക്സൈഡ് ഉത്പാദിപ്പിക്കുന്നു. ഇത് ദ്രവീകൃതമാണ്, അന്തരീക്ഷത്തിൽ നിന്നുള്ള ജലത്തെ ആഗിരണം ചെയ്യും.

## വ്യവസായത്തിൽ ദീർഘകാല ഉപയോഗം
K2O  പല വ്യാവസായികനിർമാമാണങ്ങളിലും ഉപയോഗിക്കുന്നു. രാസവളങ്ങൾ, സിമൻറ്, ഗ്ലാസ് എന്നിവയുടെ നിർമ്മാണത്തിൽ ഉപയോഗിക്കുന്നു. 

## അവലംബം

വർഗ്ഗം:ഡെലിക്വസെന്റുകൾ
വർഗ്ഗം:പൊട്ടാസ്യം സംയുക്തങ്ങൾ
വർഗ്ഗം:ഓക്സൈഡുകൾ
വർഗ്ഗം:CS1 errors: external links
വർഗ്ഗം:Pages with unreviewed translations
കുണിഞ്ഞി

കേരളത്തിലെ ഇടുക്കി ജില്ലയിലെ ഒരു ഗ്രാമമാണ് കുണിഞ്ഞി**.** ഇംഗ്ലിഷ്: Kuninji.  മധ്യ കേരളത്തിലെ തൊടുപുഴയോട് ചേർന്നാണ് ഇത് സ്ഥിതിചെയ്യുന്നത്. കുണിഞ്ഞി ഏഴ് കുന്നുകളാൽ ചുറ്റപ്പെട്ടിരിക്കുന്നു. ഏകദേശം 1500 ആളുകൾ കുണിഞ്ഞിയിൽ താമസിക്കുന്നു. 

## അവലോകനം

റബ്ബർ, തേക്ക് മരം, കൊക്കോ, ചെറുകിട അനുബന്ധ ബിസിനസുകൾ എന്നിവയിൽ വ്യാപാരം നടത്തുന്നവരും കൃഷിക്കാരും ആണ് കുണിഞ്ഞിക്കാരിൽ  ഭൂരിഭാഗവും. ഈ ഭൂമി അങ്ങേയറ്റം ഫലഭൂയിഷ്ഠമാണ്. വളരെ തണുത്ത കാലാവസ്ഥ ആവശ്യമില്ലാത്ത മിക്കവാറും എല്ലാ ചെടികളും വളരെ നന്നായി വളരും. 

പ്ലാവ്, മരച്ചീനി, തേങ്ങ, കശുവണ്ടി, കോഫി, റാസ്ബെറി, മൾബറി, കുരുമുളക്, ഏലം, വാനില, കറുവപ്പട്ട, ജാതിക്ക തുടങ്ങിയ വിളകളും കുണിഞ്ഞിയിൽ കൃഷി ചെയ്യുന്നു.

കഴിഞ്ഞ ഏതാനും പതിറ്റാണ്ടുകളായി കുണിഞ്ഞിയിൽ  നെല്ലിന്റെ ഉൽപാദനം കുറഞ്ഞു. മറ്റ് വിളകളും തോട്ടങ്ങളും വളരുന്നു. ഹരിതഗ്രാമത്തെ സുസ്ഥിര ഗ്രാമമായി നിലനിർത്താൻ മിക്ക കുടുംബങ്ങളും ബയോ ഗ്യാസും സോളാർ വാട്ടർ ഹീറ്ററുകളും ഉപയോഗിക്കുന്നു. സാധാരണ തണുത്ത കലാവസ്ഥയാണ് കുണിഞ്ഞിയുടേത് .

## ഭൂമിശാസ്ത്രം
* കുണിഞ്ഞിയുടെ കിഴക്ക് കൊടികുത്തി മല 
* പടിഞ്ഞാറ് തട്ടാരനിരപ്പ്  മല 
* വടക്ക് ഭാഗത്ത് കോട്ടമല,കുരിയൻ കുന്നു മലകൾ 
* തെക്ക് വഴിത്തല മലകൾ.
**കുരിയൻ  കുന്നു മലകൾ**  ഈ മലകൾക്കു  സമുദ്രനിരപ്പിന് മുകളിൽ. നിന്നും   ഉയരമുണ്ട് 
**കോട്ടമല** സമുദ്രനിരപ്പിന് മുകളിൽ   ഉയരമുണ്ട് . 
**കൊടികുത്തി മല** - ബ്രിട്ടീഷ് ഭരണകാലത്താണ് **കൊടികുത്തി** എന്ന പേര് ലഭിച്ചത്, ഈ പ്രദേശത്തിന്റെ സർവേ നടത്തിയ ഒരു ബ്രിട്ടീഷ് സർവേയർ ആണ് ഈ പേര് നല്കിയത്.  സർവേയുടെ അവശിഷ്ടങ്ങൾ ഇപ്പോഴും ഈ കുന്നിൻ മുകളിൽ ഉണ്ട്.

## വിദ്യാഭ്യാസ സ്ഥാപനങ്ങൾ

രണ്ടു വിദ്യാഭ്യാസ സ്ഥാപനങ്ങൾ കുണിഞ്ഞിയിൽ പ്രവർത്തിക്കുന്നു. 
*സെന്റ് ആന്റണീസ് ഹൈസ്കൂൾ കുണിഞ്ഞി
* സർക്കാർ ലോവർ പ്രൈമറി സ്കൂൾ

## ആരോഗ്യ സ്ഥാപനങ്ങൾ
ഒരു ഹോമിയോ ആശുപത്രി ഇവിടെ പ്രവർത്തിക്കുന്നു. മറ്റ് പ്രധാന ആരോഗ്യസ്ഥാപനങ്ങളൊന്നും ഇവിടെ പ്രവർത്തിക്കുന്നില്ല.

## ആരാധനാലയങ്ങൾ

പ്രധാനമായും രണ്ട് ആരാധനാലയങ്ങൾ ആണ് കുണിഞ്ഞിൽ ഉള്ളത്: 
* സെന്റ് ആന്റണീസ് ചർച്ച് കുണിഞ്ഞി. 1919 ജനുവരി മാസം ആയിരുന്നു ഈ ദേവാലയം സ്ഥാപിതമായത്
* ശിവന്റേയും ശ്രീനാരായണ ഗുരുവിന്റേയും പേരിലുള്ള ഒരു അമ്പലം

## ജനപ്രിയ മാധ്യമങ്ങളിൽ
2010നു  ശേഷം  കുണിഞ്ഞിയിൽ മലയാള ചലച്ചിത്ര ചിത്രീകരണ പ്രവർത്തനങ്ങൾ  നടന്നിട്ടുണ്ട്. അതിൽ ലാൽ ജോസ് സംവിധാനം  ചെയ്ത എൽസമ്മ  എന്ന ആൺകുട്ടിക്കുപുറമേ വെള്ളിമൂങ്ങ, ദൃശ്യം, ദൃശ്യം 2 എന്നീ സിനിമകളും കുണിഞ്ഞിയിലും പരിസര പ്രദേശങ്ങളിലും ആയി ആണ് ചിത്രീകരിച്ചത്.  

## അവലംബം

വർഗ്ഗം:ഇടുക്കി ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
ദി റൂക്കി

അമേരിക്കൻ ആർട്ടിസ്റ്റ് നോർമൻ റോക്ക്‌വെൽ വരച്ച 1957 ലെ പെയിന്റിംഗാണ് **ദി റൂക്കി** (റെഡ് സോക്സ് ലോക്കർ റൂം). 1957 മാർച്ച് 2 ന് സാറ്റർഡേ ഈവനിംഗ് പോസ്റ്റ് മാസികയുടെ മുഖചിത്രത്തിനുവേണ്ടി വരച്ച പെയിന്റിംഗാണിത്. 

ഒരു ബോസ്റ്റൺ റെഡ് സോക്സ് ബേസ്ബോൾ കളിക്കാരെ ഒരു ലോക്കർ റൂമിൽ ചിത്രീകരിച്ചിരിക്കുന്നു. ഒരു ബേസ്ബോൾ കയ്യുറയും ബേസ്ബോൾ ബാറ്റും സഹിതം ഒരു സ്യൂട്ട്കേസും പിടിച്ചിരിക്കുന്ന തെരുവ് വസ്ത്രം ധരിച്ച ഒരു പുതിയ കളിക്കാരനും ഒപ്പം ചേർന്നിരിക്കുന്നു. 2014 ലെ ലേലത്തിൽ ഇരുപത് ദശലക്ഷം ഡോളറിന് ഈ പെയിന്റിംഗ് വിറ്റു. 
## സൃഷ്ടി
ദി സാറ്റർഡേ ഈവനിംഗ് പോസ്റ്റിനായി ഒരു സ്പ്രിംഗ് പരിശീലന-തീം കവർ സൃഷ്ടിക്കാൻ ആഗ്രഹിച്ച റോക്ക്വെല്ലിന്റെ മസാച്യുസെറ്റ്സിലെ സ്റ്റോക്ക്ബ്രിഡ്ജിലുള്ള സ്റ്റുഡിയോയിലേക്ക് 1956 ഓഗസ്റ്റിൽ മൂന്ന് റെഡ് സോക്സ് കളിക്കാർ (ഫ്രാങ്ക് സള്ളിവൻ, ജാക്കി ജെൻസൻ, സാമി വൈറ്റ്) റഫറൻസ് ഫോട്ടോഗ്രാഫുകൾക്ക് പോസ് ചെയ്യുന്നതിനായി പോയി.  ടെഡ് വില്യംസിനെയും ബില്ലി ഗുഡ്മാനെയും ചിത്രകലയിൽ ചിത്രീകരിച്ചിട്ടുണ്ടെങ്കിലും അവർ സ്റ്റുഡിയോയിലെത്താത്തതിനാൽ റോക്ക്‌വെൽ അവരുടെ മറ്റ് ചിത്രങ്ങൾ ഉപയോഗിച്ചു.  റോക്കി ബേസ്ബോൾ കളിക്കാരന്റെ റഫറൻസ് ഫോട്ടോകൾക്കായി പോസ് ചെയ്യുന്നതിനായി മസാച്യുസെറ്റ്സിലെ പിറ്റ്സ്ഫീൽഡിൽ നിന്നുള്ള ഷെർമാൻ സഫോർഡ് എന്ന ഹൈസ്കൂൾ വിദ്യാർത്ഥിയെ തിരഞ്ഞെടുത്തു.  റൂക്കി കളിക്കാരന്റെ പ്രചോദനം 1948 ൽ റെഡ് സോക്സിൽ ചേർന്നതും ലൈഫ് മാസികയിലെ ഒരു ഫോട്ടോയിൽ പ്രത്യക്ഷപ്പെടുകയും ചെയ്ത മിക്കി മക്ഡെർമോട്ട് ആയിരിക്കാം.   റോക്ക്‌വെൽ ഫ്ലോറിഡയിലെ സരസോട്ട സന്ദർശിക്കുകയും പെയ്ൻ പാർക്കിലെ ആദ്യകാല റെഡ് സോക്സ് സ്പ്രിംഗ് പരിശീലന ലോക്കർ റൂമിന്റെ ഫോട്ടോയെടുക്കുകയും ചെയ്തു. 
## 2014 ലെ ലേലം
പെയിന്റിംഗ് 2014 മെയ് മാസത്തിൽ ക്രിസ്റ്റീസ്  വാങ്ങുന്നയാളുടെ പ്രീമിയം ഉൾപ്പെടെ 22,565,000 ഡോളറിന് ലേലത്തിൽ വിറ്റു.   ലേലം ചെയ്യുന്നതിന് ഏതാനും ആഴ്ചകൾക്കുമുമ്പ് ബോസ്റ്റണിലെ ഫൈൻ ആർട്സ് മ്യൂസിയത്തിൽ ഇത് പരസ്യമായി പ്രദർശിപ്പിച്ചിരുന്നു.  പെയിന്റിംഗ് മുമ്പ് 1986 ൽ 600,000 ഡോളറിന് വിറ്റു. 
## രചന
1956 ലെ ബോസ്റ്റൺ റെഡ് സോക്സിലെ അഞ്ച് അംഗങ്ങൾ പെയിന്റിംഗിൽ ഉൾക്കൊള്ളുന്നു. 1957 ൽ ദി സാറ്റർഡേ ഈവനിംഗ് പോസ്റ്റിന്റെ കവറിൽ പെയിന്റിംഗ് പ്രത്യക്ഷപ്പെട്ടപ്പോൾ അവർ ടീമിനൊപ്പം ഉണ്ടായിരുന്നു.
* ഔട്ട്ഫീൽഡർ ടെഡ് വില്യംസ്, ചിത്രത്തിന്റെ മധ്യത്തിൽ നിൽക്കുന്നു
* ഔട്ട്ഫീൽഡർ ജാക്കി ജെൻസൻ, ചെരുപ്പ് കെട്ടികൊണ്ട് വില്യംസിന് മുന്നിൽ ഇരിക്കുന്നു
* പിച്ചർ ഫ്രാങ്ക് സള്ളിവൻ, ജെൻസന്റെ ഇടതുവശത്ത് ഇരിക്കുന്നു (സള്ളിവന്റെ യൂണിഫോം നമ്പർ 18 ന്റെ '8' വ്യക്തമായി കാണാം)
* ക്യാച്ചർ സാമി വൈറ്റ്, ക്യാച്ചറിന്റെ കൈയുറ ധരിച്ച് ഇടതുവശത്ത് ഇരിക്കുന്നു   
* ഇൻഫീൽഡർ ബില്ലി ഗുഡ്മാൻ, വലതുഭാഗത്ത് കൈകൊണ്ട് വായ മൂടുന്നു

പെയിന്റിംഗിൽ ചിത്രീകരിച്ചിരിക്കുന്ന പേരിടാത്ത റൂക്കി, വില്യംസിനും ഗുഡ്മാനും ഇടയിൽ നിൽക്കുന്നു. റോക്ക്വെൽ "ജോൺ ജെ. അനോണിമസ്" എന്ന് വിളിക്കുന്ന ഒരു സാങ്കൽപ്പിക കളിക്കാരൻ ഇടതുവശത്ത് നിൽക്കുന്നു.  ഇത് റോക്ക്വെല്ലിന്റെ സ്റ്റുഡിയോ അസിസ്റ്റന്റ് ലൂയി ലാമോണിന്റെ റഫറൻസ് ഫോട്ടോകളെ അടിസ്ഥാനമാക്കിയുള്ളതാണ്.  2016 ജനുവരിയിൽ ഫ്രാങ്ക് സള്ളിവന്റെ മരണത്തോടെ തിരഞ്ഞെടുത്ത റെഡ് സോക്സ് കളിക്കാരാരും ഇപ്പോഴും ജീവിച്ചിരിപ്പില്ല.

## അവലംബം

## കൂടുതൽ വായനയ്ക്ക്
* 
* 
* 
* 

## പുറംകണ്ണികൾ
* Detailed record of the painting via the Norman Rockwell Museum website 
* Sherman Safford interview via YouTube
* ''Life'' photograph of Mickey McDermott via The Jury Box

വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
വു സെറ്റിയാൻ

ടാങ്ങ് സാമ്രാജ്യ കാലത്തെ ഒരു കല്പിത ഭരണാധികാരിയായിരുന്നു **വു സെറ്റിയാൻ** അഥവാ **വു സ്സാവോ**. ഇംഗ്ലീഷ്: **Wu Zetian** (17 ഫെബ്രുവരി 624 – 16 ഡിസംബർ 705), വു ഹോ എന്നും ടിയാൻ ഹോ എന്നും വിശേഷണങ്ങൾ ഉണ്ട്. ടാങ്ങ് ചക്രവർത്തിയായിരുന്ന ഗാവോസോങ്ങ് മൂലവും പിന്നീട് അദ്ദേഹത്തിനെ മക്കളിലൂടെയും 665 മുതൽ 690 വരെ വു സെറ്റിയാൻ ചക്രവർത്തിനിയായിരുന്നു. അതിനുശേഷം 690 മുതൽ 705 വരെ വു സ്സാവോ എന്ന തന്റേതായ ഭരണത്തിനു കീഴിൽ ചക്രവർത്തിനിയായിരുന്നു. ചൈനീസ് ചരിത്രത്തിലെ ഒരേയൊരു നിയമാനുസൃതമായ ചക്രവർത്തിനിയായിരുന്നു അവർ. അവരുടെ 40 വർഷത്തെ ഭരണത്തിനിടയിൽ ചൈന വലുതാകുകയും അഴിമതി കുറയുകയും ചെയ്തു. ചൈനയുടെ സാമ്പത്തിക രംഗം ഊർജ്ജ്വസ്വലമായിത്തീരുകയും ലോകം അതിനെ അംഗീകരിക്കുകയും ചെയ്തു.

## റഫറൻസുകൾ



## കുറിപ്പുകൾ




വർഗ്ഗം:ചൈനക്കാർ
വർഗ്ഗം:ചക്രവർത്തികൾ
മൊറേവിയ

ചെക്ക് റിപ്പബ്ലിക്കിനു കിഴക്കായി സ്ഥിതിചെയ്തിരുന്ന ഒരു ചരിത്ര ജനപദമാണ് **മൊറേവിയ** ഇംഗ്ലീഷ്: **Moravia** ( , also  ,  ;  ;  ;  ; ; )

1348 മുതൽ 1918 വരെ ബൊഹേമിയൻ കിരീടത്തിന്റെ കിരീടഭൂമിയും മധ്യകാലവും ആധുനികവുമായ മൊറാവിയേറ്റ്, 1004 മുതൽ 1806 വരെ വിശുദ്ധ റോമൻ സാമ്രാജ്യത്തിന്റെ സാമ്രാജ്യത്വ രാഷ്ട്രം, 1804 മുതൽ 1867 വരെ ഓസ്ട്രിയൻ സാമ്രാജ്യത്തിന്റെ കിരീടഭൂമി, 1867 മുതൽ 1918 വരെ ഓസ്ട്രിയ-ഹംഗറിയുടെ ഒരു ഭാഗം. 1918 ൽ സ്ഥാപിതമായ ചെക്കോസ്ലോവാക്യയുടെ അഞ്ച് ദേശങ്ങളിൽ ഒന്നായിരുന്നു മൊറാവിയ. 1928 ൽ ഇത് ചെക്ക് സിലേഷ്യയുമായി ലയിപ്പിക്കുകയും 1949 ൽ കമ്മ്യൂണിസ്റ്റ് അട്ടിമറിയെത്തുടർന്ന് ഭൂമി വ്യവസ്ഥ നിർത്തലാക്കുകയും ചെയ്തു.

22,623.41 ചതുരശ്രകിലോമീറ്റർ വിസ്തൃതിയുള്ള 2  മോറേവിയയിൽ 30 ലക്ഷത്തിൽ അധികം പേര് വസിക്കുന്നു  ജനങ്ങളെ ചരിത്രപരമായി മോറേവിയർ എന്നാണ് വിളിക്കുന്നത്. ഇത് ചെക്കുകളുടെ ഒരു ഉപവിഭാഗമാണ്, മറ്റൊരു കൂട്ടമാണ് ബൊഹീമീയർ. 1945 ഇൽ പുറത്താക്കപ്പെടുന്നതുവരെ ജർമ്മൻ സംസാരിക്കുന്ന ബൊഹീമിയൻ ജെർമൻ എന്ന കൂട്ടർ വളരെയധികം ഇവിടെ പാർത്തിരുന്നു.

മൊറേവിയയുടെ ചരിത്രപരമായ തലസ്ഥാനവും ഇപ്പോഴത്തെ എറ്റവും വല്യ നഗരവും ബുർണോ ആണ്.  30 വർഷത്തെ യുദ്ധത്തിനിടെ സ്വീഡീഷ് സൈന്യം തകർത്തെറിയുന്നതു വരെ ഒലുമോക് ആയിരുന്നു മോറേവിയയുടെ തലസ്ഥാനം. ഇന്ന് അത് ഒലുമോക് റോമൻ കത്തോലിക്ക അതിരൂപതയുടെ ആസ്ഥാനമാണ്.

## പേരിനു പിന്നിൽ
തെക്ക് വടക്കായി ഒഴുകുന്ന മൊറാവ നദിയിൽ നിന്നാണ് മോറേവിയ എന്ന പേരു വന്നത്. ഈ നദിയാണ് ഇവിടത്തെ പ്രധാന ജലസ്രോതസ്സ്.

## റഫറൻസുകൾ

## കുറിപ്പുകൾ


## കുറിപ്പുകൾ




വർഗ്ഗം:രാജ്യങ്ങളുടെ ചരിത്രം
വിദ്വേഷക്കുറ്റങ്ങൾ

വംശീയമോ മതപരമോ സാമൂഹികമോ മറ്റോ ആയ മുൻവിധികളാലോ വിദ്വേഷത്താലോ പ്രേരിതമായി നടത്തപ്പെടുന്ന കുറ്റകൃത്യങ്ങളെ **വിദ്വേഷക്കുറ്റങ്ങൾ** എന്ന് പറയപ്പെടുന്നു. പലപ്പോഴും കുറ്റവാളി ഒരു പ്രത്യേകവിഭാഗത്തിലെ അല്ലെങ്കിൽ വംശത്തിലെ അംഗങ്ങളെ ഇരകളാക്കുന്നതായാണ് കണ്ടുവരുന്നത്. വംശം, വൈകല്യം, ഭാഷ, ദേശീയത, ശരീരപ്രകൃതി, മതം, ലൈംഗികാഭിമുഖ്യം എന്നിവയൊക്കെ ഇത്തരം അതിക്രമങ്ങൾക്ക് കാരണമാകാറുണ്ട്. ഈ തരത്തിലുള്ളതും എന്നാൽ ക്രിമിനൽ കുറ്റകൃത്യങ്ങളല്ലാത്തവയുമായ പ്രവർത്തനങ്ങളെ വിദ്വേഷത്തിലധിഷ്ഠിതമായ സംഭവങ്ങൾ എന്ന് വ്യവഹരിക്കപ്പെടുന്നു. 

## അവലംബം

വർഗ്ഗം:വർണ്ണവിവേചനം
വർഗ്ഗം:അധിക്ഷേപം
വർഗ്ഗം:വിദ്വേഷ കുറ്റകൃത്യം
ബിബികെ ഇലക്ട്രോണിക്സ്

ഒരു സ്വകാര്യ ചൈനീസ് ബഹുരാഷ്ട്ര കമ്പനിയാണ് **BBK ഇലക്ട്രോണിക്സ് കോർപ്പറേഷൻ** (). ലോകത്തിലെ ഏറ്റവും വലിയ സ്മാർട്ട്‌ഫോൺ നിർമ്മാതാക്കളിൽ ഒന്നാണ് ബിബികെ ഇലക്ട്രോണിക്സ്.

വിവോ, വൺപ്ലസ്, ഓപ്പോ, റിയൽമീ, ഐക്യുഒ തുടങ്ങി അഞ്ചു പേരുകളിൽ മൊബൈൽ ഹൻഡ്സെറ്റുകൾ നിർമ്മിക്കുന്നത് ബിബികെ ഇലക്ട്രോണിക്സ് ആണ്.

## ചരിത്രം
1995 സെപ്റ്റംബർ 18 ന് ചൈനയിലെ ഗുവാങ്‌ഡോംഗ് പ്രവിശ്യയിലെ ഡോങ്‌ഗുവാനിൽ ആണ് ഗുവാങ്‌ഡോംഗ് ബി‌ബി‌കെ ഇലക്ട്രോണിക്സ് കോർപ്പറേഷൻ എന്ന കമ്പനി  സ്ഥാപിതമായത് .

ബിബികെ ഇലക്ട്രോണിക്സ് കോർപ്പറേഷൻ വിപണിയിൽ ഓപ്പോ, വൺപ്ലസ്, വിവോ, ഐക്യുഒ, റിയൽമീ എന്നീ പേരുകളിൽ സ്മാർട്ട്ഫോണുകൾ വിൽക്കുന്നു.

ടെലിവിഷൻ സെറ്റുകൾ, എം‌പി 3 പ്ലെയറുകൾ, ഡിജിറ്റൽ ക്യാമറകൾ, സ്മാർട്ട്‌ഫോണുകൾ തുടങ്ങിയ ഇലക്ട്രോണിക്സിലെ എല്ലാ ഉല്പന്നങ്ങളും  കമ്പനി നിർമ്മിക്കുണ്ട്. 2019 മാർച്ചിൽ ബി‌ബി‌കെ ഇലക്‌ട്രോണിക്‌സ് അതിന്റെ ഏറ്റവും പുതിയ ബ്രാൻഡ് ആയി  ഐക്യുഒയെ പ്രഖ്യപിച്ചത്. 

ബി‌ബി‌കെ ഇലക്ട്രോണിക്സിന്റെ ആസ്ഥാനവും ഉൽ‌പാദന കേന്ദ്രവും ഡോങ്‌ഗ്വാനിലെ ചാങ്‌വാനിലാണ് .   

2021 ൽ ലോകത്തിലെ ഏറ്റവും വലിയ സ്മാർട്ട്ഫോൺ നിർമ്മാതാക്കളായി ബിബികെ ഇലക്ട്രോണിക്സ് മാറി. 
## ബ്രാൻഡ്
ബിബികെ ഇലക്ട്രോണിക്സ്ന്റെ ബ്രാൻഡുകൾ ആണ് താഴെ പറയുന്നവ 
#ഓപ്പോ
#വൺപ്ലസ്
#വിവോ
#റിയൽമീ 
#ഐക്യുഒ

## പരാമർശങ്ങൾ
 
വർഗ്ഗം:ചൈന ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ചൈനീസ് ബ്രാൻഡുകൾ
വർഗ്ഗം:മൊബൈൽ നിർമ്മാണ കമ്പനികൾ
വർഗ്ഗം:ചൈനയിൽ നിന്നുള്ള ഇലക്ട്രോണിക്സ് കമ്പനികൾ
റഷ്യൻ സ്കൂൾ റൂം

1967 ൽ അമേരിക്കൻ ചിത്രകാരൻ നോർമൻ റോക്ക്വെൽ (1894-1978) വരച്ച ചിത്രമാണ് **റഷ്യൻ സ്കൂൾ റൂം**. ലുക്ക് മാഗസിൻ കമ്മീഷൻ ചെയ്ത ഈ ചിത്രം റഷ്യൻ ക്ലാസ് റൂം, അല്ലെങ്കിൽ റഷ്യൻ സ്കൂൾ ചിൽഡ്രൻ എന്നും അറിയപ്പെടുന്നു. സോവിയറ്റ് നേതാവ് വ്‌ളാഡിമിർ ലെനിന്റെ അർദ്ധകായപ്രതിമയുള്ള ഒരു ക്ലാസ് മുറിയിലെ സോവിയറ്റ് സ്‌കൂൾ കുട്ടികളെ ഇതിൽ ചിത്രീകരിച്ചിരിക്കുന്നു.

നാഷണൽ മ്യൂസിയം ഓഫ് അമേരിക്കൻ ഇല്ലസ്ട്രേഷനിൽ ഈ ചിത്രം പ്രദർശിപ്പിച്ചിരിക്കുന്നു.
## വിവരണം
ഇരിക്കുന്നതും ശ്രദ്ധിക്കുന്നതുമായ ഒരു കൂട്ടം സോവിയറ്റ് സ്കൂൾ കുട്ടികൾ കാഴ്ചക്കാരന്റെ ഇടതുവശത്തേക്ക് നോക്കുന്നതായി റഷ്യൻ സ്കൂൾമുറി ചിത്രീകരിക്കുന്നു. ഒരുപക്ഷേ അധ്യാപകൻ വിഷ്വൽ ഫ്രെയിമിന് പുറത്തായിരിക്കാം. വിതറിയ പൂക്കൾക്കുമുന്നിൽ ഭാഗികമായി ലെനിന്റെ അർദ്ധകായ പ്രതിമയും അവിടെ കാണാം. കുട്ടികൾ ചുവന്ന യംഗ് കമ്യൂണിസ്റ്റ് നെക്കെർകർചീഫും ധരിച്ചിരിക്കുന്നു. അവരുടെ പിന്നിലെ ചുവരിൽ “പഠിക്കുകയും ഗ്രഹിക്കുകയും ചെയ്യുക” എന്ന റഷ്യൻ മുദ്രാവാക്യം അവരെ ഉദ്‌ബോധിപ്പിക്കുന്നു. എന്നിരുന്നാലും, വലതുവശത്തുള്ള ഒരു വിദ്യാർത്ഥി കാഴ്ചക്കാരന്റെ വലതുവശത്തേക്ക് നോക്കുന്നു. ഒരു സ്കൂൾ വിദ്യാർത്ഥി ദൃഷ്‌ടികേന്ദ്രം നഷ്‌ടപ്പെടുത്തുകയും ഔട്ട്‌ഡോറിൽ നിന്നും കാണാൻ കൂടുതൽ രസകരമായ എന്തോ കണ്ടെത്തുകയും ചെയ്യുന്നു.
## പശ്ചാത്തലം
സോവിയറ്റ് യൂണിയനിലെ ജീവിതത്തെക്കുറിച്ചുള്ള ലേഖനങ്ങളുടെ ഭാഗമായി 1967 ഒക്ടോബർ 3 ന് ലുക്കിന്റെ പതിപ്പിൽ റഷ്യൻ സ്കൂൾ മുറി പ്രസിദ്ധീകരിച്ചു. റോക്ക്‌വെൽ മോസ്കോയിലെ സ്കൂൾ നമ്പർ 29 സന്ദർശിക്കുകയും അവിടെ ചോക്ക്ബോർഡിൽ നായ്ക്കുട്ടികളുടെ രേഖാചിത്രങ്ങൾ വരയ്ക്കുകയും ചെയ്തു.  റോക്ക്വെല്ലിന്റെ അന്തിമ പെയിന്റിംഗിന്റെ മാതൃകയായി എടുത്ത വിദ്യാർത്ഥികളുമൊത്തുള്ള മോസ്കോ ക്ലാസ് റൂമിന്റെ റഫറൻസ് ഫോട്ടോകളിൽ ശ്രദ്ധിക്കാത്ത വിദ്യാർത്ഥി യഥാർത്ഥത്തിൽ അധ്യാപകനെ ശ്രദ്ധിക്കുന്നുണ്ടെന്നും കണ്ണുകൾക്ക് മുൻപിൽ തന്നെയാണെന്നും വെളിപ്പെടുത്തുന്നു. ഈ വിശദാംശങ്ങൾ‌ മാറ്റുന്നതിൽ‌ അനുരൂപമല്ലാത്തതിനെ അനുകൂലിച്ച് സൂക്ഷ്മമായ ഒരു രാഷ്ട്രീയ പോയിന്റ് ഉണ്ടാക്കാൻ റോക്ക്‌വെൽ ചിത്രം ചെറുതായി അട്ടിമറിച്ചു.  അധിക റഫറൻസ് ഫോട്ടോകളിൽ റോക്ക്‌വെൽ‌ തന്നെ ആ വിദ്യാർത്ഥിയുടെ ഇരിപ്പിടത്തിൽ‌ ഇരിക്കുന്നതായി കാണിക്കുന്നു. പ്രത്യക്ഷത്തിൽ ഇത് ശ്രദ്ധ വ്യതിചലിപ്പിക്കുന്ന രൂപം കാണിക്കുന്നു. അത് വിദ്യാർത്ഥി അനുകരിച്ചു.
## മോഷണവും വ്യവഹാരവും
1973 ജൂണിൽ മിസോറിയിലെ ക്ലേട്ടണിലുള്ള ഒരു ചെറിയ ആർട്ട് ഗാലറിയിൽ നടന്ന ഒരു പ്രദർശനത്തിനിടെയാണ് പെയിന്റിംഗ് മോഷ്ടിക്കപ്പെട്ടത്.  1988-ൽ ഈ ചിത്രം ന്യൂ ഓർലിയാൻസിലെ ഒരു ലേലത്തിൽ 70,000 ഡോളറിന് വിറ്റു. അമേരിക്കൻ ചിത്രകാരന്മാരിൽ വിദഗ്ദ്ധനായ പ്രശസ്ത ആർട്ട് ഡീലറായ ജൂഡി ഗോഫ്മാൻ കട്ട്‌ലറിൽ നിന്ന് സ്റ്റീവൻ സ്പിൽബർഗ് 1989 ൽ 200,000 ഡോളറിന് പെയിന്റിംഗ് വാങ്ങി. മോഷ്ടിച്ച കലാസൃഷ്ടികളുടെ എഫ്ബിഐ വെബ് ലിസ്റ്റിംഗിൽ അദ്ദേഹത്തിന്റെ സ്റ്റാഫിലെ ഒരു അംഗം പെയിന്റിംഗ് കണ്ടു. അധികാരികളെ ഉടൻ അറിയിച്ചു.  2009 ആയപ്പോഴേക്കും പെയിന്റിംഗ് ലാസ് വെഗാസിലെ യുഎസ് ജില്ലാ കോടതിയുടെ കസ്റ്റഡിയിലായിരുന്നു.  1973 ലെ ഉടമയ്ക്ക് ഉചിതമായ പ്രതിഫലം ലഭിച്ചിട്ടുണ്ടെന്നും പെയിന്റിംഗ് കട്ട്‌ലറുടെതാണെന്നും 2010 ൽ കോടതി തീർപ്പുകൽപ്പിച്ചു. അപ്പോഴേക്കും അത് മറ്റൊരു ചിത്രത്തിനായി സ്പിൽബെർഗ് വിറ്റിരുന്നു. ഈ ചിത്രം പിന്നീട് അവർ സ്ഥാപിച്ച നാഷണൽ മ്യൂസിയം ഓഫ് അമേരിക്കൻ ഇല്ലസ്ട്രേഷനിൽ പ്രദർശിപ്പിച്ച ശേഖരത്തിൽ ചേർത്തു.

## അവലംബം

## കൂടുതൽ വായനയ്ക്ക്
* 

## പുറംകണ്ണികൾ
* Detailed record of the painting via the Norman Rockwell Museum website 
*https://www.traveller-boy.xyz/2020/05/russian-school-day-in-russian-schools.html/Russian School - A day in  a Russian schools]

വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
ജമാലുദ്ദീൻ അൽ മിസ്സി

സിറിയയിൽ ജീവിച്ചിരുന്ന ഒരു ഹദീഥ് പണ്ഡിതനായിരുന്നു **ജമാലുദ്ദീൻ അൽ മിസ്സി** എന്നറിയപ്പെട്ടുവന്ന **യൂസുഫ് ബിൻ അബ്‌ദുറഹ്‌മാൻ അൽ മിസ്സി** ( ) ഹാഫിദ് അബുൽ ഹജ്ജാജ് എന്നും വിളിക്കപ്പെട്ടിരുന്നു. 

## ജീവിതരേഖ
അലപ്പോ നഗരത്തിന് സമീപത്തുള്ള ഗ്രാമത്തിൽ 1256-ലാണ് യൂസുഫ് ജനിക്കുന്നത്. കുട്ടിക്കാലത്ത് തന്നെ കുടുംബസമേതം ദമാസ്കസിനടുത്ത മിസ്സ എന്ന ഗ്രാമത്തിലേക്ക് താമസം മാറി. അവിടെ വെച്ചാണ് അദ്ദേഹം ഖുർആനും ഹദീഥും പഠിച്ചുതുടങ്ങുന്നത്.  ഇരുപതാം വയസ് മുതൽ ഹദീഥ് പഠനത്തിൽ ശ്രദ്ധ കേന്ദ്രീകരിച്ചു തുടങ്ങി. അദ്ദേഹത്തോടൊപ്പം വിദ്യ അഭ്യസിച്ചിരുന്ന ഇബ്‌നു തൈമിയ്യ അദ്ദേഹത്തിന്റെ അടുത്ത സുഹൃത്തായിരുന്നു. 

മംലൂക് സാമ്രാജ്യത്തിന്റെ കീഴിലുണ്ടായിരുന്ന ഈജിപ്ത്, സിറിയ, ഹിജാസ് എന്നിവിടങ്ങളിലെല്ലാം സഞ്ചരിച്ച അദ്ദേഹം ഹദീഥ് നിവേദകരെ പറ്റി പഠിക്കുന്ന ഇൽമുൽ രിജാൽ ശാഖയിലെ ഉന്നതപണ്ഡിതനായി അറിയപ്പെട്ടു. അറബി ഭാഷാവിശകലനത്തിലും വ്യാകരണത്തിലുമെല്ലാം ജമാലുദ്ദീൻ മിസ്സി എന്നറിയപ്പെട്ട യൂസുഫ് പ്രഗൽഭനായി മാറി.  

അൽ ദഹബി, അബ്ദുൽ വഹാബ് അൽ സുബ്‌കി, ഇബ്‌നു കഥീർ, ഇബ്‌ൻ അൽ ഫുറാത്, നജ്‌മുദ്ദീൻ അൽ തൂഫി തുടങ്ങിയ പ്രമുഖ പണ്ഡിതർ അൽ മിസ്സിയുടെ ശിഷ്യന്മാരാണ്.

## അവലംബം

## ഗ്രന്ഥസൂചിക

* 
* 
* 
* 
* 
* 
* 
വർഗ്ഗം:ശാഫി'ഈ
വർഗ്ഗം:1342-ൽ മരിച്ചവർ
വർഗ്ഗം:Pages with citations having bare URLs
വർഗ്ഗം:Pages with citations lacking titles
വർഗ്ഗം:1256-ൽ ജനിച്ചവർ
ലിഥിയം ഫ്ലൂറൈഡ്

LiF എന്ന രാസസൂത്രത്തോടുകൂടിയ അജൈവ സംയുക്തമാണ് **ലിഥിയം ഫ്ലൂറൈഡ്.** നിറമില്ലാത്ത ഈ ഖരപദാർത്ഥം ക്രിസ്റ്റൽ വലുപ്പം കുറയുന്നതിനൊപ്പം വെള്ളനിറമായി മാറുന്നു. ഗന്ധമില്ലെങ്കിലും ലിഥിയം ഫ്ലൂറൈഡിന് കയ്പേറിയ ഉപ്പുരുചിയുണ്ട്. ഇതിന്റെ ഘടന സോഡിയം ക്ലോറൈഡിന് സമാനമാണ്, പക്ഷേ ഇതിന്റെ ജലത്തിലെ ലേയത്വം കുറവാണ്. ഉരുകിയ ലവണങ്ങളുടെ ഘടകമായാണ് ഇത് പ്രധാനമായും ഉപയോഗിക്കുന്നത്.  

## നിർമ്മാണം
ഹൈഡ്രജൻ ഫ്ലൂറൈഡ് ഉപയോഗിച്ച് ലിഥിയം ഹൈഡ്രോക്സൈഡ് അല്ലെങ്കിൽ ലിഥിയം കാർബണേറ്റ് എന്നിവയിൽ നിന്നാണ് ലിഥിയം ഫ്ലൂറൈഡ് തയ്യാറാക്കുന്നത്. 

## ഉപയോഗങ്ങൾ

### ബാറ്ററികൾക്കായി LiPF<sub>6</sub>
ലിഥിയം ഫ്ലൂറൈഡ്, ഹൈഡ്രജൻ ഫ്ലൂറൈഡ്, ഫോസ്ഫറസ് പെന്റക്ലോറൈഡ് എന്നിവ ഉപയോഗിച്ച് പ്രതിപ്രവർത്തിച്ച് ലിഥിയം അയൺ ബാറ്ററി ഇലക്ട്രോലൈറ്റിലെ ഘടകമായ ലിഥിയം ഹെക്സാഫ്‌ളൂറോഫോസ്ഫേറ്റ് ഉണ്ടാക്കുന്നു.

### ഉരുകിയ ലവണങ്ങളിൽ
ഉരുകിയ പൊട്ടാസ്യം ബൈഫ്ലൂറൈഡിന്റെ വൈദ്യുതവിശ്ലേഷണം വഴി ഫ്ലൂറിൻ ഉത്പാദിപ്പിക്കുന്നു. ഇലക്ട്രോലൈറ്റിൽ ലിഥിയം ഫ്ലൂറൈഡ് കുറഞ്ഞയളവിൽ അടങ്ങിയിരിക്കുമ്പോൾ ഈ വൈദ്യുതവിശ്ലേഷണം കൂടുതൽ കാര്യക്ഷമമായി മുന്നോട്ട് പോകുന്നു, കാരണം ഇത് കാർബൺ ഇലക്ട്രോഡുകളിൽ ഒരു Li-C-F ഇന്റർഫേസ് രൂപീകരിക്കുന്നതിന് സഹായിക്കുന്നു.  

### ഒപ്റ്റിക്സ്
LiF- നുള്ള വലിയ ബാന്റ് ഗ്യാപ് കാരണം, അതിന്റെ പരലുകൾ ഹ്രസ്വ തരംഗദൈർഘ്യമുള്ള അൾട്രാവയലറ്റ് വികിരണങ്ങളിലേക്ക് മറ്റേതൊരു വസ്തുവിനേക്കാളും സുതാര്യമാണ്. അതിനാൽ വാക്വം അൾട്രാവയലറ്റ് സ്പെക്ട്രത്തിന് പ്രത്യേക ഒപ്റ്റിക്സിൽ ലിഥിയം ഫ്ലൂറൈഡ് ഉപയോഗിക്കുന്നു  

### റേഡിയേഷൻ ഡിറ്റക്ടറുകൾ
ഗാമാ കിരണങ്ങൾ, ബീറ്റാ കണികകൾ, ന്യൂട്രോണുകൾ എന്നിവയിൽ നിന്നുള്ള അയോണൈസിംഗ് വികിരണ എക്സ്പോഷർ രേഖപ്പെടുത്തുന്നതിനുള്ള മാർഗ്ഗമായും ഇത് ഉപയോഗിക്കുന്നു  

### ന്യൂക്ലിയർ റിയാക്ടറുകൾ
ലിഥിയം ഫ്ലൂറൈഡ് ലിക്വിഡ്-ഫ്ലൂറൈഡ് ന്യൂക്ലിയർ റിയാക്ടറുകളിൽ ഉപയോഗിക്കുന്ന ഫ്ലൂറൈഡ് ലവണമിശ്രിതത്തിന്റെ അടിസ്ഥാന ഘടകമാണ്. സാധാരണയായി ലിഥിയം ഫ്ലൂറൈഡ് ബെറിലിയം ഫ്ലൂറൈഡുമായി കലർത്തി ഒരു അടിസ്ഥാന ലായകമായി (FLiBe) മാറ്റുന്നു, അതിൽ യുറേനിയം, തോറിയം എന്നിവയുടെ ഫ്ലൂറൈഡുകൾ ചേർക്കപ്പെടുന്നു. ലിഥിയം ഫ്ലൂറൈഡ്  രാസപരമായി സ്ഥിരതയുള്ളതാണ്. 

### PLED, OLED- കൾക്കുള്ള കാഥോഡ്
ലിഥിയം ഫ്ലൂറൈഡ് ഒരു കപ്ലിംഗ് ലെയറായി PLED, OLED എന്നിവയിൽ വ്യാപകമായി ഉപയോഗിക്കുന്നു. 

### സ്വാഭാവിക ലഭ്യത
സ്വാഭാവികമായും ഉണ്ടാകുന്ന ലിഥിയം ഫ്ലൂറൈഡ് വളരെ അപൂർവമായ ധാതുവായ   ആണ് 

## അവലംബം

വർഗ്ഗം:ഫ്ലൂറൈഡുകൾ
വർഗ്ഗം:ലിഥിയം സംയുക്തങ്ങൾ
വർഗ്ഗം:Pages with unreviewed translations
വാഴക്കാല

എറണാകുളം ജില്ലയിലെ കണയന്നൂർ താലൂക്കിൽ പെടുന്ന, കൊച്ചിയുടെ സമീപപ്രദേശമാണ് **വാഴക്കാല**. തൃക്കാക്കര നഗരസഭയ്ക്കു കീഴിലാണ് ഈ പ്രദേശം. ജനങ്ങൾ തിങ്ങിപ്പാർക്കുന്നതും കുറെ വിദ്യാഭ്യാസ സ്ഥാപനങ്ങളുമുള്ള ഒരിടമാണിത്.

## സ്ഥാനം
ജില്ലാ കളക്റ്ററേറ്റിനും പ്രത്യേക സാമ്പത്തിക മേഖലയ്ക്കും ഇൻഫോപാർക്കിനും അരികിലായാണ് വാഴക്കാലയുടെ സ്ഥാനം.  

## ജനസംഖ്യ
2001 ലെ കാനേഷുമാരി കണക്കനുസരിച്ച് വാഴക്കാലയിൽ 42,272 പേർ വസിക്കുന്നു. 49% പുരുഷന്മാരും 51% സ്ത്രീകളും എന്നാണ് കണക്ക്. സാക്ഷരത 84% ആണ്. 11% പേർ കുട്ടികളാണ്.  

## ഗതാഗതം
കൊച്ചി അന്താരാഷ്ട്ര വിമാനത്താവളം ഇവിടെ നിന്ന് 30 കിലോമീറ്റർ അകലെയാണ്. അടുത്തടുത്തായി എറണാകുളവും എറണാകുളം ജങ്ഷൻ റെയിൽവേ സ്റ്റേഷനുകളും സ്ഥിതി ചെയ്യുന്നു. പ്രധാന ഗതാഗത മാർഗ്ഗം റോഡ് വഴിയാണ്. കൊച്ചിൻ സർവ്വകലാശാല 10 മിനിറ്റ് അകലെയാണ്. 

## വിദ്യാലയങ്ങൾ
നവ നിർമ്മാൺ പബ്ലിക്ക് സ്കൂൾ. 

## ആരാധനാലയങ്ങൾ

*ബദ്‌രിയ മസ്ജിദ്* വി. ജോസഫിന്റെ ദേവാലയം.
* വി.കുരിയാക്കോസിന്റെ പേരിലുള്ള ക്നാനായ പള്ളി.

## അവലംബങ്ങൾ

വർഗ്ഗം: കൊച്ചിയുടെ പ്രാന്തപ്രദേശങ്ങൾ
ബീ ഹമ്മിംഗ്ബേർഡ്

ലോകത്തിലെ ഏറ്റവും ചെറിയ പക്ഷി ആണ് **ബീ ഹമ്മിംഗ്ബേർഡ്** , ക്യൂബൻ തദ്ദേശീയ പക്ഷിയായ ഇവയെ ക്യൂബൻ ദ്വീപ സമൂഹത്തിൽ പെട്ട കരിബീയനിലും കണ്ടു വരുന്നു.

## ശരീര ഘടന
ജീവിച്ചിരിക്കുന്ന പക്ഷികളിൽ ഏറ്റവും ചെറുതായ ഇവ മറ്റു ഹമ്മിങ് ബേർഡുകളെ പോലെ തന്നെ വേഗതയേറിയ പറവകളാണ് . പെണ്ണിന് ഏകദേശം 2.6 ഗ്രാം  ഭാരവും 2.4 ഇഞ്ച് നീളവും , ആണിന് 1.95 ഗ്രാം ഭാരവും 2.2 ഇഞ്ച് നീളവും കാണും .

## അവലംബം

വർഗ്ഗം:ഹമ്മിംഗ് ബേർഡ്സ്
ഡൈപൊട്ടാസ്യം ഫോസ്ഫേറ്റ്

'ഡൈപൊട്ടാസ്യം ഹൈഡ്രജൻ ഓർതോഫോസ്ഫേറ്റ്'; 'പൊട്ടാസ്യം ഫോസ്ഫേറ്റ് ഡൈബേസിക്' എന്നീ പേരുകളിൽ അറിയപ്പെടുന്ന ഒരു അജൈവ രാസസംയുക്തമാണ് **ഡൈപൊട്ടാസ്യം ഫോസ്ഫേറ്റ്** (K2HPO4).  മോണോപൊട്ടാസ്യം ഫോസ്ഫേറ്റിനൊപ്പം (KH2PO4.(H2O)x) ഇത് പലപ്പോഴും ഒരു വളം, ഭക്ഷണ അഡിറ്റീവ്, ബഫറിംഗ് ഏജന്റ് എന്നിവയായി ഉപയോഗിക്കുന്നു.  വെള്ളത്തിൽ ലയിക്കുന്ന വെളുത്തതോ നിറമില്ലാത്തതോ ആയ ഖരമാണിത്.

പൊട്ടാസ്യം ക്ലോറൈഡ് ഉപയോഗിച്ച്ഫോസ്ഫോറിക് ആസിഡിന്റെ ഭാഗിക ന്യൂട്രലൈസേഷൻ വഴി ഇത് വാണിജ്യപരമായി ഉത്പാദിപ്പിക്കുന്നു: 

: H3PO4 + 2 KCl → K2HPO4 + 2 HCl

## ഉപയോഗങ്ങൾ
ഭക്ഷ്യ അഡിറ്റീവായും   എമൽസിഫയർ, സ്റ്റെബിലൈസർ, ടെക്സ്റ്റൈസർ എന്നിവയായും ഉപയോഗിക്കുന്നു. ഇത് ഒരു ബഫറിംഗ് ഏജന്റായും ഉപയോഗിക്കാറുണ്ട്. 

സുരക്ഷിതമായ ഒരു ഭക്ഷ്യ അഡിറ്റീവായി, യുണൈറ്റഡ് സ്റ്റേറ്റ്സിലെ ഫുഡ് ആൻഡ് ഡ്രഗ് അഡ്മിനിസ്ട്രേഷൻ ഡൈപോട്ടാസ്യം ഫോസ്ഫേറ്റിനെ  പൊതുവായി അംഗീകരിച്ചിരിക്കുന്നു. 

## അവലംബം


വർഗ്ഗം:ഇ-നമ്പർ അഡിറ്റീവുകൾ
വർഗ്ഗം:ഭക്ഷണത്തിൽ ചേർക്കുന്ന വസ്തുക്കൾ
വർഗ്ഗം:ലവണാമ്ലങ്ങൾ
വർഗ്ഗം:പൊട്ടാസ്യം സംയുക്തങ്ങൾ
ദി സ്കൗട്ട് മാസ്റ്റർ

അമേരിക്കൻ ചിത്രകാരൻ നോർമൻ റോക്ക്‌വെൽ 1956 ൽ വരച്ച ചിത്രമാണ് **ദി സ്കൗട്ട് മാസ്റ്റർ**. 1956 ലെ ബ്രൗൺ & ബിഗ്ലോ ബോയ് സ്കൗട്ട് കലണ്ടറിനായിട്ടാണ് റോക്ക്‌വെൽ ഈ ചിത്രം ആദ്യം സൃഷ്ടിച്ചത്. അതിനുശേഷം ബോയ് സ്കൗട്ട്സ് ഓഫ് അമേരിക്കയ്ക്കായി റോക്ക്‌വെൽ സൃഷ്ടിച്ചതിൽ ഏറ്റവും കൂടുതൽ ശേഖരിച്ച ചിത്രങ്ങളിലൊന്നായി ഇത് മാറി. 
## സൃഷ്ടി
അമേരിക്കൻ ഐക്യനാടുകളിലെ സ്കൗട്ട് മാസ്റ്റേഴ്സിനായി സമർപ്പിക്കാൻ ഒരു പെയിന്റിംഗ് സൃഷ്ടിക്കാൻ റോക്ക്‌വെൽ ഒരുങ്ങി.  1953 ൽ അദ്ദേഹം ഇർവിൻ റാഞ്ചിലെ നാലാമത്തെ ദേശീയ സ്കൗട്ട്  ജാംബോറി സന്ദർശിച്ചു.  തന്റെ ചിത്രങ്ങൾക്ക് ഉറവിടമായി ഫോട്ടോഗ്രാഫുകൾ ഉപയോഗിച്ച റോക്ക്‌വെൽ ജംബോറിയിൽ ഒരു ഫോട്ടോ ഷൂട്ട് നടത്തുകയായിരുന്നു. ഓക്ക്‌ലാൻഡിൽ നിന്നുള്ള ഒരു സ്കൗട്ട് മാസ്റ്ററെ സമീപിച്ച അദ്ദേഹം ഫോട്ടോയ്ക്ക് പോസ് ചെയ്യാൻ നാല് ആൺകുട്ടികളോട് ആവശ്യപ്പെട്ടു. തിരഞ്ഞെടുക്കപ്പെട്ട നാലുപേരിൽ ഒരാളാണ് അമേരിക്കയിലെ നിന്റെൻഡോയുടെ ചെയർമാനും പിന്നീട് സിയാറ്റിൽ നാവികരുടെ സിഇഒയും ആയിത്തീർന്ന ഹോവാർഡ് ലിങ്കൺ. നാല് വിദ്യാർത്ഥി സേവകരും കൂടാരങ്ങൾ സ്ഥാപിക്കുകയും 90 ° F (32 ° C) ഉള്ള ദിവസത്തിന്റെ മധ്യത്തിൽ തീ കൊളുത്തുകയും ചെയ്തു.  ഒരു ദിവസം മുഴുവൻ ഫോട്ടോ ഷൂട്ടിനായി സ്കൗട്ട് മാസ്റ്ററായി വേഷമിടാൻ ജാംബോറി പ്രവർത്തനകേന്ദ്രത്തിൽ റോക്ക്‌വെൽ ഒരു പ്രൊഫഷണൽ സ്കൗട്ടറെ കണ്ടെത്തി. 

ആ വർഷത്തിന്റെ അവസാനത്തിൽ, ലിങ്കണിനും മറ്റ് മൂന്ന് സ്കൗട്ടുകൾക്കും 25 ഡോളർ ചെക്കും റോക്ക്വെല്ലിൽ നിന്ന് ഒരു കത്തും ലഭിച്ചു. അടുത്ത മൂന്ന് വർഷത്തിനിടയിൽ റോക്ക്‌വെൽ പകൽ ചിത്രങ്ങളെ ഒരു രാത്രികാല ചിത്രമാക്കി മാറ്റി. സൈനിക ശൈലിയിലുള്ള പപ്പ് കൂടാരങ്ങൾക്ക് പകരം ഗെയ്‌ലൈനുകളും സൈഡ്‌വാളുകളുമുള്ള സിവിലിയൻ കൂടാരങ്ങളായി പെയിന്റിംഗിലെ കൂടാരങ്ങൾ പരിഷ്‌ക്കരിച്ചു. ബ്രൗൺ & ബിഗ്ലോ പ്രസിദ്ധീകരിച്ച 1956 ലെ ബോയ് സ്കൗട്ട് കലണ്ടറായി ഇത് അരങ്ങേറി. 
## രചന
ഒരു ക്യാമ്പ്‌ഫയറിന്റെ അവശിഷ്ടങ്ങൾ പരിശോധിക്കുന്ന ഒരു സ്കൗട്ട്  മാസ്റ്ററെ പൂർണ്ണ യൂണിഫോമിൽ അവതരിപ്പിക്കുന്ന ഒരു  രാത്രി ചിത്രമാണ് പെയിന്റിംഗ്.  ആ രാത്രിയിലെ അത്താഴ പാചകത്തിനുള്ള പാത്രം കാണാം. പശ്ചാത്തലത്തിൽ നാല് സ്കൗട്ടുകൾ രണ്ട് കൂടാരങ്ങളിൽ ഉറങ്ങുന്നു. നേരിട്ട് സ്കൗട്ട് മാസ്റ്ററുടെ വലതുവശത്ത് വെളുത്ത ഷർട്ടിലാണ് ലിങ്കൺ. അവന്റെ മുഖവും കാണാം. 
## പിന്നീടുള്ള ഉപയോഗങ്ങൾ
1960 ലെ സ്കൗട്ട് മാസ്റ്റേഴ്സ് ഹാൻഡ്ബുക്കിന്റെ കവർ ആർട്ടായും ബോയ്സ് ലൈഫ് എന്ന മാസികയുടെ ലക്കത്തിലും ബോയ് സ്കൗട്ട്സ് ഓഫ് അമേരിക്ക ഈ പെയിന്റിംഗ് ഉപയോഗിച്ചു. 

## അവലംബം

## കൂടുതൽ വായനയ്ക്ക്
*

## പുറംകണ്ണികൾ
* Detailed record of the painting via the Norman Rockwell Museum website 

വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
പോൾ ഡി ഷെയു

ഒരു ഫ്രെഞ്ച്-അമേരിക്കൻ പര്യവേക്ഷകനും ജന്തുശാസ്ത്രത്തിൽ കാര്യമായ വിവരങ്ങൾ ലഭ്യമാക്കിയ വ്യക്തിയുമാണ് **പോൾ ബെലോണി ഡി ഷെയു** (1830s ഏപ്രിൽ 29, 1903). 1860 കളിൽ ഗോറില്ലകളുടെ അസ്തിത്വം സ്ഥിരീകരിച്ച ആദ്യത്തെ ആധുനിക യൂറോപ്യനായിരുന്നു അദ്ദേഹം. മധ്യ ആഫ്രിക്കയിലെ പിഗ്മി ജനവിഭാഗത്തെപ്പറ്റിയും അദ്ദേഹം പുറംലോകത്തെ അറിയിച്ചു. സ്കാൻഡിനേവിയയുടെ ചരിത്രാതീതകാലത്തെപ്പറ്റിയും അദ്ദേഹം ഗവേഷണം നടത്തുകയുണ്ടായി.  

## ജീവിതരേഖ
1831 (1835 എന്നും 1839 എന്നും പറയപ്പെടുന്നുണ്ടെങ്കിലും ആധുനിക ഗവേഷകരുടെ സമവായത്തിൽ 1831 എന്ന് കാണുന്നു) ജൂലൈ 31-ന് (മാസവും ദിവസവും എല്ലാ റിപ്പോർട്ടുകളിലും ഒരേ പോലെ കാണുന്നു) പോൾ ഡി ഷെയു ജനിച്ചു. ഫ്രാൻസിലാണോ അമേരിക്കയിലാണോ ജനിച്ചത് എന്നതിനെക്കുറിച്ചും വിരുദ്ധാഭിപ്രായങ്ങളുണ്ട്. ശാസ്ത്രരംഗത്ത് പോലും വംശീയത നിലനിന്ന അക്കാലത്ത് ആഫ്രിക്കൻ ജനതയെക്കുറിച്ച് ബുദ്ധിവികാസം പ്രാപിക്കാനോ നാഗരികത കൈവരിക്കാനോ കഴിയാത്തവർ എന്ന മുൻവിധി നിലനിന്നിരുന്നതിനാൽ, തന്റെ മാതാപിതാക്കളുടെ ആഫ്രിക്കൻ വംശമിശ്രണം മറച്ചുവെക്കാൻ ഡി ഷെയു ശ്രമിച്ചു എന്ന് വിലയിരുത്തപ്പെട്ടിട്ടുണ്ട്. 1852-ൽ അമേരിക്കയിലേക്ക് സകുടുംബം കുടിയേറിത്താമസിച്ചു.

## ആഫ്രിക്കയിൽ
1855 ൽ ഫിലാഡൽഫിയയിലെ അക്കാദമി ഓഫ് നാച്ചുറൽ സയൻസസ് ഒരു ആഫ്രിക്കൻ പര്യവേഷണത്തിനായി അദ്ദേഹത്തെ അയച്ചു. 1859 വരെ നീണ്ടുനിന്ന പര്യടനത്തിലൂടെ, ഭൂമധ്യരേഖയുടെ സമീപപ്രദേശത്തുള്ള പശ്ചിമാഫ്രിക്കൻ പ്രദേശങ്ങളിൽ അദ്ദേഹം പര്യവേക്ഷണം നടത്തി. യാത്രക്കിടെ ഗോറില്ലകളെ കണ്ടെത്തിയ ഡി ഷെയു, അതെപ്പറ്റി ആദ്യമായി പുറംലോകത്തെ അറിയിച്ച യൂറോപ്യനാണെന്ന് അവകാശപ്പെട്ടു. ഗോറില്ലകളുടെ സ്റ്റഫ് ചെയ്ത ശരീരം അദ്ദേഹം തിരിച്ചുകൊണ്ടുവരികയുണ്ടായി.

1963 മുതൽ 1865 വരെ നടത്തിയ പര്യവേഷണത്തിലൂടെ പിഗ്മി ജനസമൂഹത്തെ കുറിച്ചുള്ള വിവരങ്ങൾ സ്ഥിരീകരിക്കാനും ഡി ഷെയു വിന് സാധിച്ചു. വേട്ടയാടിയ ഗോറില്ലയുടെ ശരീരവും മറ്റ് സ്റ്റഫുചെയ്ത മൃഗങ്ങളെയുമൊക്കെ വിവിധ മ്യൂസിയങ്ങൾക്കായി അദ്ദേഹം വിറ്റു. 

1861-ലും 1867-ലുമായി രണ്ട് പര്യവേക്ഷണങ്ങളുടെയും വിവരണങ്ങൾ പുറത്തിറങ്ങി. 1872-ൽ *ദ കൺട്രി ഓഫ്  ഡ്വാർഫ്സ്*  എന്ന വിവരണവും പുറത്തിറങ്ങി. 

വലത്ത്‌|ലഘുചിത്രം| ഒരു ഗോറില്ലയോടൊപ്പം ഡു ചില്ലുവിന്റെ ചിത്രം
തുടക്കത്തിൽ ഡി ഷെയുവിന്റെ വാദങ്ങളുടെ വിശ്വാസ്യത സംശയിക്കപ്പെട്ടെങ്കിലും പതുക്കെ അവ അംഗീകരിക്കപ്പെട്ടുതുടങ്ങി. പാരീസ്, ലണ്ടൻ, ന്യൂയോർക്ക് എന്നിവിടങ്ങളിലെ പ്രഭാഷണങ്ങൾക്കായി ഡി ഷെയു ഓടിനടന്നു. അദ്ദേഹം വിവരിക്കുന്ന പല സാഹസങ്ങളും ആഫ്രിക്കയിൽ അദ്ദേഹത്തോടൊപ്പമുണ്ടായിരുന്ന തദ്ദേശീയരുടെ കഥകളുടെ പുനർനിർമ്മാണമാണെന്ന് എൻസൈക്ലോപീഡിയ ബ്രിട്ടാനിക്ക വിലയിരുത്തുന്നുണ്ട്.
## അവലംബം
* Obituary of Paul Du Chaillu, *[[:en:The_Times|The Times]]*, 1 May 1903.
* R.A.D. Markham, *A Rhino in High Street* (Ipswich 1991). (Illustration of gorillas).
* .
* .
* .
* .
* .

## ബാഹ്യ ലിങ്കുകൾ

വർഗ്ഗം:ഫ്രഞ്ച് ജന്തുശാസ്ത്രജ്ഞർ
വർഗ്ഗം:അമേരിക്കൻ നരവംശശാസ്ത്രജ്ഞർ
വർഗ്ഗം:അമേരിക്കൻ ജന്തുശാസ്ത്രജ്ഞർ
വർഗ്ഗം:അമേരിക്കൻ ഐക്യനാടുകളിലെ ഫ്രഞ്ച് കുടിയേറ്റക്കാർ
വർഗ്ഗം:1903-ൽ മരിച്ചവർ
വർഗ്ഗം:1830-കളിൽ ജനിച്ചവർ
റുബിഡിയം ഫ്ലൂറൈഡ്

റുബീഡിയത്തിന്റെ  ഫ്ലൂറൈഡ് ലവണമാണ് **റുബീഡിയം ഫ്ലൂറൈഡ് (RbF)**. സോഡിയം ക്ലോറൈഡ് ഘടനയുള്ള ഒരു ക്യുബിക് ക്രിസ്റ്റലാണിത്.

റുബിഡിയം ഫ്ലൂറൈഡ് നിർമ്മാണത്തിന് നിരവധി രീതികളുണ്ട്. റൂബിഡിയം ഹൈഡ്രോക്സൈഡിനെ ഹൈഡ്രോഫ്ലൂറിക് ആസിഡുമായി പ്രതിപ്രവർത്തിപ്പിക്കുകയാണ് ഒരു മാർഗ്ഗം:

: RbOH + HF → RbF + H2O

ഹൈഡ്രോഫ്ലൂറിക് ആസിഡ് ഉപയോഗിച്ച് റുബിഡിയം കാർബണേറ്റ് നിർവീര്യമാക്കുകയാണ് മറ്റൊരു രീതി:

: Rb2CO3 + 2HF → 2RbF + H2O + CO2

റുബിഡിയം ഹൈഡ്രോക്സൈഡ് അമോണിയം ഫ്ലൂറൈഡുമായി പ്രതിപ്രവർത്തിപ്പിക്കുക എന്നതാണ് സാധ്യമായ മറ്റൊരു രീതി:

: RbOH + NH4F → RbF + H2O + NH3

റുബീഡിയം ലോഹം ഫ്ലൂറിൻ വാതകവുമായി നേരിട്ട് പ്രവർത്തിപ്പിക്കുക എന്നതാണ് മറ്റൊരു മാർഗ്ഗം. റുബീഡിയം  ഹാലൊജെനുകളുമായി തീവ്രമായി പ്രവർത്തിക്കുന്നു. പക്ഷേ, ഈ മാർഗ്ഗം വളരെക്കുറഞ്ഞ തോതിൽ മാത്രമേ ഉപയോഗിക്കാറുള്ളൂ:

: 2Rb + F2 → 2RbF

## അവലംബം

* 
വർഗ്ഗം:ഫ്ലൂറൈഡുകൾ
കോതകുളങ്ങര നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് കോതകുളങ്ങര. എം.എ. ആന്റണി ആയിരുന്നു സാമാജികൻ. എറണാകുളം ജില്ലയിലെ  അങ്കമാലിക്കടുത്തുള്ള കോതകുളങ്ങരആയിരുന്നു കേന്ദ്രം.
## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
റുബിഡിയം കാർബണേറ്റ്

റുബിഡിയത്തിന്റെ ഒരു സംയുക്തമാണ് **റുബിഡിയം കാർബണേറ്റ്** (Rb2CO3)  ഇത് സുസ്ഥിരമായ സംയുക്തമാണ്. പ്രത്യേകിച്ച് പ്രതിപ്രവർത്തനപരമല്ല. ജലത്തിൽ എളുപ്പത്തിൽ ലയിക്കുന്നു. റൂബിഡിയം സാധാരണയായി വിൽക്കപ്പെടുന്നത് **റുബിഡിയം കാർബണേറ്റ്** രൂപത്തിലാണ്. 

## തയ്യാറാക്കൽ
റുബിഡിയം ഹൈഡ്രോക്സൈഡിൽ അമോണിയം കാർബണേറ്റ് ചേർത്ത് ഈ ലവണം തയ്യാറാക്കാം. 

## ഉപയോഗങ്ങൾ
സ്ഥിരതയും ഈടും വർദ്ധിപ്പിക്കുകയും അതിന്റെ ചാലകത കുറയ്ക്കുകയും ചെയ്ത് ഇത്  ഗ്ലാസ് നിർമ്മാണത്തിൽ ഉപയോഗിക്കുന്നു.  ഷോർട്ട് ചെയിൻ ആൽക്കഹോളുകൾ തയ്യാറാക്കുന്നതിനുള്ള ഒരു ഉത്തേജകമായും ഇത് ഉപയോഗിക്കുന്നു. 

## അവലംബം

വർഗ്ഗം:കാർബണേറ്റുകൾ
ഉള്ളൂർ നിയമസഭാമണ്ഡലം

കേരളത്തിൽ 1957ൽ രൂപീകൃതമായ ഒരു നിയമസഭാമണ്ഡലമാണ് **ഉള്ളൂർ**.1957ൽ സിപി ഐ യിലെ വി. ശ്രീധരൻ ഈ മണ്ഡലത്തിൽ നിന്നും ജയിച്ചു. പി.എസ്.പി.ക്കാരനായ എ. ആലിക്കുഞ്ഞ് ശാസ്ത്രിയാണ് 1960 മുതൽ 1965 വരെ ഈ മണ്ഡലത്തെ പ്രതിനിഥീകരിച്ചത്. 1965ൽ അത് കഴക്കൂട്ടം എന്നായി മാറി. പ്രസിദ്ധകവി ഉള്ളൂർ ഈ നാട്ടുകാരനാണ്. 

## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
തൃക്കടവൂർ നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് തൃക്കടവൂർ. ഒരു ദ്വയാംഗ സംവരണമണ്ഡലമായിരുന്ന അവിടെ സിപിഐയിലെ കെ. കരുണാകരൻ കോൺഗ്രസ്സിലെ ടി.കൃഷ്ണൻ എന്നിവർ ആയിരുന്നു 1957ലെ സാമാജികർ. 1960ലെ കോൺഗ്രസ് നേതാവ് സി എം സ്റ്റീഫൻ ഈ മണ്ഡലത്തിൽ നിന്നും വിജയിച്ചു.  കൊല്ലം ജില്ലയിലെ  കൊല്ലം നഗരത്തിലാണ് ഈ മണ്ഡലം

## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മൗനരാഗം (പരമ്പര)

**മൗനരാഗം** ഒരു ഇന്ത്യൻ മലയാള ഭാഷാ ഡ്രാമ പരമ്പരയാണ്. 2019 ഡിസംബർ 16 ന് മലയാള പ്രാദേശിക വിനോദ ചാനലായ ഏഷ്യാനെറ്റിൽ സംപ്രേഷണം തുടങ്ങുകയും ഡിജിറ്റൽ പ്ലാറ്റ്ഫോം ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നുണ്ട്. തെലുങ്ക് സീരിയൽ *മൗന രാഗത്തിൻ്റെ* റീമേക്ക് ആണ് ഈ പരമ്പര. മലയാളത്തിൽ ഇതുവരെ ഏറ്റവും കൂടുതൽ എപ്പിസോഡുകൾ സംപ്രേക്ഷണം ചെയ്ത പരമ്പരയായി ഇത് മാറി.

## കഥ
പ്രകാശൻ പെൺകുട്ടികളെ വെറുക്കുന്ന ഒരാളാണ്. പ്രകാശൻ്റെ ഭാര്യ ദീപ കടിഞ്ഞൂൽ പ്രസവത്തിൽ ഒരു പെൺ കുട്ടിക്ക് ജന്മം നൽകി. ആ കുട്ടിക്ക് കാദംബരി എന്ന് പേര് നൽകി. അതോടെ പ്രകാശൻ ഇനി ഒരു പെൺകുട്ടി ആ വീട്ടിൽ വേണ്ടെന്നു നിശ്ചയിക്കുന്നു. ദീപ അടുത്ത പ്രാവശ്യം അമ്മയാകാൻ ഒരുങ്ങുന്ന സമയത്ത് ജോത്സ്യ പ്രവചനതാൽ വയറ്റിലുള്ളത് ഒരു പെൺകുട്ടി ആണെന്ന് മനസ്സിലാക്കി കുട്ടിയെ നശിപ്പിക്കാൻ ആശുപത്രിയിലേക്ക് കൊണ്ടുപോയി. പക്ഷേ ഡോക്ടർ പോലീസിനെ അറിയിച്ചതിനാൽ ആ ശ്രമം പരാജയപ്പെട്ടു. പക്ഷേ, ദീപക്ക് കുട്ടികളിൽ ആൺപെൺ വ്യത്യാസമിലായിരുന്നു. പിന്നീട് ഒരു നാട്ട് വൈദിയൻ്റെ കയ്യിൽ നിന്നും ഗർഭം അലസാനുള്ള പച്ചമരുന്ന് വാങ്ങിച്ച് ദീപയെ സ്നേഹത്തോടെ പ്രകാശനും പ്രകാശൻ്റെ അമ്മയും കഴിപ്പിച്ചു. പക്ഷേ കുട്ടി മരിച്ചില്ല പകരം കുട്ടിയുടെ സംസാരശേഷി നഷ്ടപ്പെട്ടു. ആ കുട്ടിക്ക് 
കല്യാണി എന്ന ദീപ പേര് നൽകി.  പിന്നീട് പ്രകാശനും പ്രകാശൻ്റെ അമ്മയും കല്യാണി തൊഴുത്തിൽ സ്ഥാനം നൽകി അവളെ വിദ്യാലയത്തിൽ വിട്ടില്ല. അവർ ക്രൂരമായാണ് അവളോട് പെരുമാറിയത്. വീട്ട് ജോലികളെല്ലാം അവളെക്കൊണ്ട് ചെയ്യിക്കാൻ തുടങ്ങി. അവസാനം പ്രകാശൻ്റെ ആഗ്രഹം പോലെ ദീപ ഒരു ആൺ കുഞ്ഞിന് ജന്മം നൽകി. പ്രകാശൻ അവന് വിക്രമാദിത്യൻ എന്ന് പേര് നൽകി. അവനെ ആർഭാടമായി വളർത്തി. 
### വർഷങ്ങൾക്ക് ശേഷം
കല്യാണി ഇപ്പോൾ മുതിർന്നു. അവൾ പാലുവിറ്റും പ്രകാശൻ്റെ വീട്ടിൽ വീടുജോലിചെയ്തും ജീവിക്കുന്നു. അവൾക്ക് യാദോരുവിത പരിഗണനയും ലഭിക്കുന്നില്ല. ഇതിനിടയിൽ കല്യാണി സമ്പന്ന കുടുംബത്തിൽ ഉൾപ്പെടുന്ന കിരൺ എന്ന ചെറുപ്പക്കാരനെ പരിചയ പെടുന്നു. പക്ഷേ കിരണിൻ്റെ അമ്മയ്ക്ക് വൈകല്യങ്ങളോട് വെറുപ്പാണ്. ഇവർ രണ്ടുപേരും ഒന്നാകുമോ ?

## അഭിനേതാക്കൾ
### ലീഡ് കാസ്റ്റ്
* ഐശ്വര്യ റാംസായ്-കല്യാണി
* നലീഫ് ജിയ - കിരൺ
* അവാനി നായർ (എപ്പിസോഡ് 1–71) / ശ്രീശ്വേത മഹാലക്ഷ്മി (എപ്പിസോഡ് 72 - ഇന്നുവരെ) - സോണിയ വിക്രമാദിത്യൻ
* പത്മിനി ജഗദീഷ് (എപ്പിസോഡ് 1–240) / സബിത നായർ (എപ്പിസോഡ് 241 - ഇന്നുവരെ) - ദീപ
* സോന ജെലീന  - പാറുകുട്ടി
* ബാലാജി ശർമ്മ - പ്രകാശൻ
* കല്യാൺ ഖന്ന - വിക്രമാദിത്യൻ
* സാബു വർഗ്ഗീസ് - രാഹുൽ
* ദർശന ദാസ് (എപ്പിസോഡ് 1–205) / മധുശ്രീ (എപ്പിസോഡ് 205–299) / പ്രതിഭാ ജി. പ്രദീപ് (എപ്പിസോഡ് 300 - ഇന്നുവരെ) - സരയു
* അരുൺ മോഹൻ -രതീശൻ
* സേതു ലക്ഷ്മി - മുത്തശ്ശി
* സരിത ബാലകൃഷ്ണൻ (എപ്പിസോഡ് 1–194) / ബീന ആന്റണി (എപ്പിസോഡ് 195 മുതൽ ഇന്നുവരെ) - ശാരി രാഹുൽ
* അഞ്ജോ നായർ - രൂപ 
* അഞ്ജുശ്രീ ഭദ്രൻ - കാദംബരി രതീഷ്

### മറ്റ് അഭിനേതാക്കൾ
* കാർത്തിക് പ്രസാദ് -ബൈജു:
* ഡെയ്‌സിയായി സ്വാതി താര:
* ശ്രീകല - തട്ടുക്കട ഉടമ.
* കോട്ടയം റഷീദ് - ദയാനന്ദൻ
* ജോസ് കെ ജോർജ് - സേവ്യർ
* ആശ നായർ - സേവ്യറിന്റെ ഭാര്യ
* തമ്പുരു - ലിൻഡ
* ബേബി പാർത്ഥവി - യുവ കല്യാണി
* തിരുമല രാമചന്ദ്രൻ - പ്രകാശന്റെ സുഹൃത്ത്
* അസീന യൂസഫ്

### അതിഥി വേഷങ്ങൾ
* മീര വാസുദേവൻ-സുമിത്ര (എപ്പിസോഡ് 145–147)
* സായ് കിരൺ -മോഹൻ കുമാർ (എപ്പിസോഡ് 179–182)
* ഗൗരി പി. കൃഷ്ണൻ -അനുമോൾ (എപ്പിസോഡ് 179–182)

## മറ്റ് ഭാഷകളിലെ പതിപ്പുകൾ

## അവലംബം

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
വർഗ്ഗം:ഏഷ്യാനെറ്റ് പരമ്പരകൾ
കാർത്തികപ്പള്ളി നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് കാർത്തികപ്പള്ളി. പ്രമുഖ സിപിഐ നേതാവ് ആർ.സുഗതൻ ആയിരുന്നു സാമാജികൻ.  ആലപ്പുഴജില്ലയിലെ  ഹരിപ്പാട് നിന്നും പടിഞ്ഞാറുള്ള കാർത്തികപ്പള്ളി ആണ് കേന്ദ്രം. 
## '''മെമ്പർമാരും വോട്ടുവിവരങ്ങളും'''

## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കൂടെവിടെ (ടെലിവിഷൻ പരമ്പര)

**കൂടെവിടെ** ഒരു ഇന്ത്യൻ മലയാളം ടെലിവിഷൻ ഡ്രാമ പരമ്പരയാണ്. 2021 ജനുവരി 4 ന് മലയാള ജനറൽ എന്റർടൈൻമെന്റ് ചാനൽ ഏഷ്യാനെറ്റ് സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി + ഹോട്ട്സ്റ്റാറിലും സ്ട്രീമിംഗ് ചെയ്യുന്നു. ബംഗാളി സീരിയൽ മോഹറിന്റെ ഔദ്യോഗിക റീമേക്ക് ആണിത്.  പരമ്പര 2023 ജൂലൈ 22 നു അവസാനിച്ചു.

## കഥാസാരം
അധ്യാപികയാകാൻ ആഗ്രഹിക്കുന്ന ബിരുദ വിദ്യാർത്ഥിനിയാണ് സൂര്യ. വിവാഹം കഴിക്കാൻ അവളുടെ പിതാവ് നിർബന്ധിക്കുമ്പോൾ, സൂര്യ സ്വപ്നങ്ങളെ പിന്തുടരാൻ അസാധാരണമായ ഒരു യാത്ര ആരംഭിക്കുന്നു.

## അഭിനേതാക്കൾ
### പ്രധാന അഭിനേതാക്കൾ
* അൻഷിത -സൂര്യ കൈമൽ
* ബിപിൻ ജോസ് - ഋഷികേശ് ആദിത്യൻ
* കൃഷ്ണ കുമാർ - ആദിത്യ
* ശ്രീധന്യ - അതിഥി

### ആവർത്തിച്ചുള്ള കാസ്റ്റ്
* നിഷ മാത്യു - റാണി
* കൊച്ചുണ്ണി പ്രകാശ് - കൊമ്പൻ ശേഖരൻ
* ചിലങ്ക എസ് ദീദു - ആര്യ
* ഇന്ദുലേഖ - ലക്ഷ്മി
* സുദർശനൻ - ശിവരാമ കൈമൽ
* സിന്ധു വർമ്മ - ദേവമ്മ
* സന്തോഷ് കെ - കുഞ്ചിരാമൻ
* ദേവേന്ദ്രനാഥ് - എസ്.പി.സുരാജ് ഐ.പി.എസ്
* സുന്ദര പാണ്ഡ്യൻ - ബസവണ്ണ
* മാൻ‌വേ (ശ്രുതി സുരേന്ദ്രൻ) - മിത്ര
* സന്തോഷ് സഞ്ജയ് - റോഷൻ
* മിഥുൻ - നിതിൻ
* രതിഷ് സുന്ദർ - കരിപ്പെറ്റി സാബു
* അബീസ് - ശിവമോഹൻ തമ്പി
* അർച്ചന - ആമി
* നയൻ ജോസൻ - നീനു
* ഷാഹിന സിയാദ് - ഹിമാ
* അജിത് എം ഗോപിനാഥ് - അനന്തൻ
* റോഷൻ മാത്യു ജോൺ - ഹേമ
* സ്റ്റെല്ല രാജ്

## മറ്റ് ഭാഷകളിലെ  പതിപ്പുകൾ

## അവലംബം

വർഗ്ഗം:മലയാള ടെലിവിഷൻ പരിപാടികൾ
വർഗ്ഗം:ടെലിവിഷൻ പരിപാടികൾ
വർഗ്ഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
കൃഷ്ണപുരം നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് കോതകുളങ്ങര. പ്രമുഖ സിപിഐ നേതാവ് ജി.കാർത്തികേയൻ ആയിരുന്നു സാമാജികൻ. 1960ലെ പി.എസ്.പി നേതാവ് പി.കെ. കുഞ്ഞ്  വിജയിച്ചു. 1967ൽ പ്രമ‍ുഖ സിപിഐ നേതാവ് പി ഉണ്ണികൃഷ്ണ പിള്ള ( പി യ‍ു പിള്ള) വിജയിച്ചു. ആലപ്പുഴജില്ലയിലെ  കായംകുളത്തിനടുത്തുള്ള കൃഷ്ണപുരം ആണ് കേന്ദ്രം
## '''മെമ്പർമാരും വോട്ടുവിവരങ്ങളും'''

   

## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
സൗമാ റമ്പാ

ആരാധനാ സംവത്സരത്തിൽ ഉയിർപ്പ് തിരുനാളിനു (ഈസ്റ്റർ) മുമ്പുള്ള ഏഴ് ആഴ്ച്ചകൾ നീണ്ടുനിൽക്കുന്ന കാലമാണ് **നോമ്പു കാലം** എന്നറിയപ്പെടുന്നത്. കൽദായ സഭാപാരമ്പര്യത്തിലെ *[[വലിയനോമ്പ്]]* ആചരണമാണിത്. ഉയിർപ്പ് തിരുനാളിന്റെ ഒരുക്കമായാണ് ഈ നോമ്പ് ആചരിക്കുന്നത്. *[[പേത്തർത്താ|പേത്തൂർത്താ]]* ഞായർ മുതൽ ക്യംതാ ഞായർ (ഈസ്റ്റർ) വരെയുള്ള  അൻപത് ദിവസങ്ങളിൽ ആചരിക്കപ്പെടുന്ന നോമ്പ് ആയതിനാലാണ് ഈ നോമ്പിനെ *അൻപതു നോമ്പ്* എന്നു കൂടി അറിയപ്പെടുന്നത്.  സുറിയാനി ഭാഷയിൽ വലിയ നോമ്പ് എന്നർത്ഥമുള്ള *സവ്മാ റമ്പാ* എന്നാണ് ഈ കാലത്തെ വിശേഷിപ്പിക്കുന്നത്.

യേശുവിന്റെ നാല്പതു ദിവസത്തെ ഉപവാസത്തിന്റെ മാതൃകയിലാണ് ഈ ഏഴാഴ്ചകൾ ക്രമീകരിച്ചിരിക്കുന്നത്. നോമ്പിലെ ഞായറാഴ്ചകളും അവസാന ആഴ്ചയും ഒഴിച്ച് മറ്റുള്ള ദിവസങ്ങൾ ഉപവാസ ദിനങ്ങളായി ആചരിക്കുന്നു. യേശുവിന്റെ മനുഷ്യപ്രകൃതിയെ കുറിച്ച്, പ്രത്യേകിച്ച് അദ്ദേഹത്തിന്റെ പീഢാസഹനത്തെയും മരണത്തെയും കുറിച്ച് ധ്യാനിക്കുന്നതിന് ഇക്കാലത്ത് സഭ സ്വയം സമർപ്പിക്കുന്നു. പേത്തൂർത്താ എന്ന് വിളിക്കുന്ന ഈ കാലത്തിലെ ആദ്യ ഞായറാഴ്ച യേശുവിന്റെ മരുഭൂമിയിലെ ഉപവാസകാലത്ത് ഉണ്ടായ പ്രലോഭനങ്ങളെയും അവയുടെ മേലുള്ള അദ്ദേഹത്തിന്റെ വിജയത്തെയും കുറിച്ച് ധ്യാനിക്കുന്നു. *പേത്തൂർത്താ* എന്ന വാക്കിന്റെ അർത്ഥം 'കഴിഞ്ഞു', 'അവസാനിപ്പിച്ചു' എന്നെല്ലാമാണ്. നോമ്പു കാലത്തിന്റെ അവസാന ആഴ്ചയായ വിശുദ്ധ വാരത്തിൽ യേശുവിനെ പീഢാനുഭവങ്ങളെ ആരാധനാക്രമപരമായി പുനരവതരിപ്പിക്കപ്പെടുന്നു.

## അവലംബം

വർഗ്ഗം:ക്രൈസ്തവം
യിവു-മാഡ്രിഡ് റെയിൽപ്പാത

കിഴക്കൻ ചൈനയിലെ യിവു നഗരത്തിൽ നിന്നും സ്പെയിനിലെ മാഡ്രിഡ് വരെ പോകുന്ന ചരക്ക് തീവണ്ടിപ്പാതയാണ് **യിവു-മാഡ്രിഡ് റെയിൽപ്പാത** *Yiwu–Madrid railway line* .  റഷ്യ, കസാഖിസ്ഥാൻ, ബെലാറസ്, പോളണ്ട്, ഫ്രാൻസ്, ജർമനി എന്നീ രാജ്യങ്ങളിലൂടെ കടന്നുപോകുന്ന ഈ പാതയ്ക്ക് 13000 കിലോമീറ്റർ നീളമുണ്ട്.

## അവലംബം

വർഗ്ഗം:റെയിൽ പാതകൾ
വർഗ്ഗം:സ്പെയിൻ
ജയക്‌വാഡി ഡാം

ഇന്ത്യയിലെ മഹാരാഷ്ട്രയിലെ ഔറംഗാബാദ് ജില്ലയിലെ പൈതൻ താലൂക്കിലെ ജയക്‌വാഡി ഗ്രാമത്തിന്റെ സ്ഥാനത്ത് ഗോദാവരി നദിയിൽ  സ്ഥിതിചെയ്യുന്ന മണ്ണു കൊണ്ട് നിർമ്മിച്ചിരിക്കുന്ന അണക്കെട്ട് ആണ് **ജയക്‌വാഡി അണക്കെട്ട്.** ഇംഗ്ലീഷ്**:Jayakwadi dam** ഇന്ത്യൻ സംസ്ഥാനമായ മഹാരാഷ്ട്രയിലെ ഏറ്റവും വലിയ ജലസേചന പദ്ധതികളിലൊന്നാണ് ഹർഷ് പദ്ധതി. ഇത് ഒരു വിവിധോദ്ദേശ്യ പദ്ധതിയാണ്. വരൾച്ചബാധിതരായ മറാത്ത്വാഡ മേഖലയിലെ കാർഷിക ഭൂമിക്ക് ജലസേചനം നൽകാനാണ് ഈ ജലം പ്രധാനമായും ഉപയോഗിക്കുന്നത്. അടുത്തുള്ള പട്ടണങ്ങളിലേക്കും ഗ്രാമങ്ങളിലേക്കും ഔറംഗബാദ്, ജൽന ജില്ലകളിലെ മുനിസിപ്പാലിറ്റികളിലേക്കും വ്യാവസായിക മേഖലകളിലേക്കും കുടിവെള്ളത്തിനും വ്യാവസായിക ഉപയോഗത്തിനും വെള്ളം നൽകുന്നു. അണക്കെട്ടിന്റെ ചുറ്റുമുള്ള സ്ഥലത്ത് ഒരു പൂന്തോട്ടവും പക്ഷിസങ്കേതവുമുണ്ട്.

## റഫറൻസുകൾ
ഇബ്‌നുൽ ഫുറാത്

പതിനാലാം നൂറ്റാണ്ടിലെ ഒരു ഈജിപ്ഷ്യൻ അറബ് ചരിത്രകാരനായിരുന്നു **ഇബ്‌നുൽ ഫുറാത്** എന്ന പേരിൽ അറിയപ്പെട്ട **നാസറുദ്ദീൻ മുഹമ്മദ് ഇബ്‌നു അബ്‌ദുർറഹീം**.(    ) (1334-1405 എ.ഡി.)

അദ്ദേഹത്തിന്റെ *താരീഖ് അൽ ദൗൽ വൽ മുലൂക്ക് ("History of the Dynasties and Kingdoms")* എന്ന ഗ്രന്ഥം അന്നത്തെ ലോകചരിത്രം വിശകലനം ചെയ്യുന്നതായിരുന്നു. ഇബ്‌നുൽ ഫുറാതിന്റെ രചനകളിൽ കാണപ്പെടുന്ന വിശദമായ വിവരണങ്ങളും വൈവിധ്യമാർന്ന സ്രോതസ്സുകളും (അന്നത്തെ സുന്നീ പണ്ഡിതർ പലരും ശീഈ-ക്രിസ്ത്യൻ സ്രോതസ്സുകളെ മുഖവിലക്കെടുത്തിരുന്നില്ല) ഗവേഷകരുടെ പ്രത്യേക ശ്രദ്ധയെ ആകർഷിക്കുന്നതാണ്. അത്തരം പല സ്രോതസ്സുകളും ഇന്ന് നിലനിൽക്കുന്നത് പോലും ഇബ്‌നുൽ ഫുറാതിന്റെ രചനകളിലൂടെയാണ്.

## ജീവിതരേഖ
ഇബ്നു അൽ ഫുറാത്തിന്റെ ജീവിതത്തിന്റെ ആദ്യത്തേതും പൂർണ്ണവുമായ വിവരണം നൽകുന്നത് ഇബ്നു ഹജർ അൽ അസ്‌ഖലാനിയാണ് . 807/1334 ൽ കെയ്‌റോയിൽ പ്രശസ്തമായ ഒരു കുടുംബത്തിലാണ് ഇബ്നു അൽ ഫുറാത്ത് ജനിച്ചതെന്ന് അദ്ദേഹം രേഖപ്പെടുത്തുന്നു. 

ഹദീഥ് പഠനത്തിനായി ജമാലുദ്ദീൻ അൽ മിസ്സി, അൽ ദഹബി എന്നിവരെ ആശ്രയിച്ച അദ്ദേഹം വിഷയത്തിൽ വ്യുൽപ്പത്തി നേടി.

## അവലംബം

 

## കൂടുതൽ വായനയ്ക്ക്

* 
* 
* 

## സ്രോതസ്സ്

വർഗ്ഗം:1405-ൽ മരിച്ചവർ
വർഗ്ഗം:1334-ൽ ജനിച്ചവർ
അയിരൂർ പുഴ

തെക്കൻ കേരളത്തിലെ ഏറ്റവും ചെറിയ നദിയാണ് **അയിരൂർ നദി**. ഇംഗ്ലീഷ്: **Ayiroor river.** 66 ചതുരശ്ര കിലോമീറ്റർ വിസ്തീർണ്ണം ഉള്ള ഈ നദിക്ക് ഏകദേശം 17 കിലോമീറ്റർ നീളമുണ്ട്, കൊല്ലം ജില്ലയിലെ വിലങ്ങരയിൽ നിന്ന് ഉത്ഭവിച്ച് തിരുവനന്തപുരം ജില്ലയിലൂടെ ഒഴുകുകയും എടവ നടയറ കായലിലേക്ക് പതിയ്ക്കുകയും ചെയ്യുന്നു 

## റഫറൻസുകൾ
തകഴി നിയമസഭാമണ്ഡലം

1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് തകഴി. പ്രമുഖ കോൺഗ്രസ് നേതാവ്  തോമസ് ജോൺ  ആയിരുന്നു സാമാജികൻ.   ആലപ്പുഴജില്ലയിലെ  അമ്പലപ്പുഴ സമീപത്തിൽ തകഴി ആയിരുന്നു.ആസ്ഥാനം. പ്രസിദ്ധ എഴുത്തുകാരൻ തകഴി ഈ നാട്ടുകാരനാണ്
## '''മെമ്പർമാരും വോട്ടുവിവരങ്ങളും'''

   

## അവലംബം

വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഗാലിയം ട്രൈക്ലോറൈഡ്

GaCl3 എന്ന രാസസൂത്രമുള്ള സംയുക്തമാണ് **ഗാലിയം ട്രൈക്ലോറൈഡ്**. Ga2Cl6 എന്ന സമവാക്യത്തോടുകൂടിയ **സോളിഡ് ഗാലിയം ട്രൈക്ലോറൈഡ്** ഒരു ഡൈമറായി നിലനിൽക്കുന്നുണ്ട്.  ഇത് നിറമില്ലാത്തതും എല്ലാ ലായകങ്ങളിലും, ആൽക്കെയ്നുകളിൽ പോലും  ലയിക്കുന്നതുമാണ്.    ഒരു ലോഹ ഹാലൈഡിനെ സംബന്ധിച്ച് ഇത് അസാധാരണമാണ്. ഗാലിയത്തിന്റെ മിക്ക ഡെറിവേറ്റീവുകളും ഓർഗാനിക് സിന്തസിസിലെ ഒരു റിയാക്ടന്റാണ്. 

ലൂയിസ് ആസിഡ് എന്ന നിലയിൽ GaCl3 അലുമിനിയം ട്രൈക്ലോറൈഡിനേക്കാൾ മൃദുവാണ്. 

## തയ്യാറാക്കൽ
മൂലകങ്ങളിൽ നിന്ന് ഗാലിയം ട്രൈക്ലോറൈഡ് തയ്യാറാക്കാം, ക്ലോറിൻ പ്രവാഹത്തിൽ ഗാലിയം ലോഹം ചൂടാക്കുന്നു, സബ്ലിമേഷൻ വഴി ഉൽപ്പന്നത്തെ ശുദ്ധീകരിക്കാം.  

: 2 Ga + 3 Cl2 → 2 GaCl3

ഗാലിയം ഓക്സൈഡ് തയോനൈൽ ക്ലോറൈഡ് ഉപയോഗിച്ച് ചൂടാക്കിയും ഇത് തയ്യാറാക്കാം: 

: Ga2O3 + 3 SOCl2 → 2 GaCl3 + 3 SO2

ഗാലിയം ലോഹം ഹൈഡ്രോക്ലോറിക് ആസിഡുമായി സാവധാനം പ്രതികരിക്കുന്നു. ഈ പ്രതികരണത്തിന്റെ ഫലമായി സാവധാനത്തിൽ ഹൈഡ്രജൻ വാതകം ഉണ്ടാവുന്നു.

## ഘടന
ഒരു സോളിഡ് എന്ന നിലയിൽ, ഇത് രണ്ട് ബ്രിഡ്ജിംഗ് ക്ലോറൈഡുകളുള്ള ഒരു ബിടെട്രാഹൈഡ്രൽ ഘടന സ്വീകരിക്കുന്നു. ഇതിന്റെ ഘടന അലുമിനിയം ട്രൈബ്രോമൈഡിനോട് സാമ്യമുള്ളതാണ്. അതിന്റെ തന്മാത്രാ സ്വഭാവത്തിന്റെയും അനുബന്ധ താഴ്ന്ന ലാറ്റിസ് ഊർജ്ജത്തിന്റെയും അനന്തരഫലമായി, ഗാലിയം ട്രൈക്ലോറൈഡിന് അലുമിനിയം, ഇൻഡിയം ട്രൈഹാലൈഡുകൾ എന്നിവയേക്കാൾ ദ്രവണാങ്കം കുറവാണ്. Ga2Cl6 ന്റെ സമവാക്യം പലപ്പോഴും Ga2(μ-Cl)2Cl4 എന്നാണ് എഴുതുന്നത്. വാതകാവസ്ഥയിൽ,   ഡൈമറുകൾ ത്രികോണ പ്ലാനർ മോണോമറുകളായി വേർതിരിയുന്നു.

:

## ഉപയോഗങ്ങൾ

### ഓർഗാനിക് സിന്തസിസ്
ഫ്രീഡെൽ-ക്രാഫ്റ്റ്സ് പ്രതിപ്രവർത്തനത്തിൽ ഉപയോഗിക്കുന്നപോലുള്ള ഒരു ലൂയിസ് ആസിഡ് ഉൽപ്രേരകമാണ് ഗാലിയം ട്രൈക്ലോറൈഡ്.  കാർബൺ-കാർബൺ ട്രിപ്പിൾ ബോണ്ടുള്ള സംയുക്തങ്ങളുടെ കാർബോഗലേഷൻ പ്രതിപ്രവർത്തനങ്ങളിലും ഇത് ഉപയോഗിക്കുന്നു. ഓർഗാനോഗാലിയം റിയേജന്റുകളുടെ ഒരു മുന്നോടിയാണിത്. പല ജൈവ പ്രതിപ്രവർത്തനങ്ങളിലും ഇത് ഒരു ഉത്തേജകമായി ഉപയോഗിക്കുന്നു. 

*

## അവലംബം

* 


## പുറംകണ്ണികൾ

* 
വർഗ്ഗം:ക്ലോറൈഡുകൾ
വർഗ്ഗം:അകാർബണിക സംയുക്തങ്ങൾ
വാക്കിംഗ് ടു ചർച്ച്

അമേരിക്കൻ ചിത്രകാരൻ നോർമൻ റോക്ക്‌വെൽ വരച്ച 1952 ലെ  ചിത്രമാണ് **വാക്കിംഗ് ടു ചർച്ച്.** ദി സാറ്റർഡേ ഈവനിംഗ് പോസ്റ്റിന്റെ 1953 ഏപ്രിൽ 4 ലക്കത്തിന്റെ പുറംചട്ടയ്ക്കായിട്ടാണ് ഈ ചിത്രം വരച്ചത്. 

മൂന്നു മക്കളുമൊത്ത് ഒരു ഭർത്താവും ഭാര്യയും നഗരത്തിലെ ഒരു തെരുവിലൂടെ പള്ളിയിലേക്ക് നടക്കുന്നത് ചിത്രത്തിൽ കാണാം.  വാക്കിംഗ് ടു ചർച്ച് 2013 ൽ വിൽപ്പനയ്‌ക്ക് മുമ്പ് നോർമൻ റോക്ക്‌വെൽ മ്യൂസിയത്തിൽ ദീർഘകാല വായ്പയിലായിരുന്നു. 
## 2013 ലെ വിൽപ്പന
വാക്കിംഗ് ടു ചർച്ച് 2013 ഡിസംബറിൽ ന്യൂയോർക്കിലെ സോതെബീസ് ലേലത്തിൽ 3.2 മില്യൺ ഡോളറിന് (വാങ്ങുന്നയാളുടെ പ്രീമിയം ഉൾപ്പെടെ) വിറ്റു. 

നോർമൻ റോക്ക്‌വെൽ മ്യൂസിയത്തിലേക്ക് കടം വാങ്ങിയ മറ്റ് രണ്ട് റോക്ക്‌വെൽ പെയിന്റിംഗുകളായ സേയിങ് ഗ്രേസ്, ദി ഗോസ്സിപ്സ് എന്നിവ വാക്കിംഗ് ടു ചർച്ചിനൊപ്പം വിറ്റു.  മൂന്ന് ചിത്രങ്ങളും റോക്ക്‌വെല്ലിന്റെ മറ്റ് നാല് കലാസൃഷ്ടികളും ദി സാറ്റർഡേ ഈവനിംഗ് പോസ്റ്റിന്റെ കലാസംവിധായകനായ കെന്നത്ത് ജെ. സ്റ്റുവർട്ടിന്റെ പിൻഗാമികൾ വിറ്റു. സ്റ്റുവർട്ടിന്റെ മക്കൾ തമ്മിലുള്ള നിയമപരമായ വിയോജിപ്പിന്റെ നിഗമനത്തിലാണ് കലാസൃഷ്ടികളുടെ വിൽപ്പന ആരംഭിച്ചത്.  റോക്ക്‌വെല്ലിന്റെ ദീർഘകാല സഹപ്രവർത്തകനായ സ്റ്റുവർട്ടിന് റോക്ക്‌വെൽ ചിത്രങ്ങൾ സമ്മാനമായി നൽകിയതായിരുന്നു.  വാക്കിംഗ് ടു ചർച്ച് സ്റ്റുവർട്ടിന്റെ ഭാര്യ കാതറിൻറെ കിടപ്പുമുറിയിൽ തൂക്കിയിട്ടിരുന്നു. സ്റ്റുവർട്ടിന്റെ മക്കൾക്ക് 2013 ലെ വിൽപ്പന സമയത്ത് പെയിന്റിംഗുകളുടെ ഇൻഷുറൻസും പരിപാലനവും താങ്ങാൻ കഴിയുമായിരുന്നില്ല. 

1993 ൽ സ്റ്റുവർട്ടിന്റെ മരണശേഷം അദ്ദേഹത്തിന്റെ എസ്റ്റേറ്റ് മൂന്ന് മക്കളായ കെൻ ജൂനിയർ, വില്യം, ജോനാഥൻ എന്നിവർ തമ്മിൽ തുല്യമായി വിഭജിക്കപ്പെട്ടു.  മൂത്ത സഹോദരൻ കെൻ ജൂനിയറിനെതിരെ വില്യം, ജോനാഥൻ എന്നിവർ കേസെടുത്തു. പേപ്പറിൽ ഒപ്പിടാൻ പിതാവിനെ നിർബന്ധിച്ചുവെന്നും അതിനാൽ തന്റെ സമ്പത്തിന്റെ നിയന്ത്രണം നേടിയെന്നും അദ്ദേഹം അവകാശപ്പെട്ടു.  കെൻ ജൂനിയർ പിതാവിന്റെ എസ്റ്റേറ്റിന്റെ സ്വത്തുക്കൾ സ്വന്തം ചെലവുകൾക്കായി ഉപയോഗിച്ചുവെന്നും അവർ അവകാശപ്പെട്ടു. മൂന്ന് സഹോദരന്മാരും വിൽപ്പനയ്ക്ക് മുമ്പ് കോടതിയ്ക്കു പുറത്തു നിന്ന് ഒത്തുതീർപ്പാക്കി.  റോക്ക്‌വെല്ലിന്റെ കലാസൃഷ്ടികളുടെ പുനരുൽപാദന അവകാശം നിലനിർത്തുന്ന കർട്ടിസ് പബ്ലിഷിംഗിന്റെയും ദി സാറ്റർഡേ ഈവനിംഗ് പോസ്റ്റിന്റെയും ഉടമ പെയിന്റിംഗുകളുടെ ഉടമസ്ഥാവകാശം നേടുന്നതിൽ പരാജയപ്പെട്ടു.

നോർമൻ റോക്ക്‌വെൽ മ്യൂസിയത്തിന്റെ ഡയറക്ടർ ലോറി നോർട്ടൺ മൊഫാട്ട് പെയിന്റിംഗുകൾ ഒടുവിൽ മ്യൂസിയവുമായി വീണ്ടും ഒന്നിക്കുമെന്ന് പ്രത്യാശ പ്രകടിപ്പിച്ചു. പെയിന്റിംഗുകളെക്കുറിച്ച് മൊഫാട്ട് പറഞ്ഞു, "ഞങ്ങൾ കുട്ടികളെപ്പോലെ അവയെ പരിപാലിച്ചു ... അവ ഒരു ദിവസം തിരിച്ചെത്തുമെന്ന് ഞങ്ങൾ പ്രതീക്ഷിക്കുന്നു. അവ ഇവിടെയാണ് ഉണ്ടായിരിക്കേണ്ടതെന്ന് ഞങ്ങൾ വിശ്വസിക്കുന്നു."  പെയിന്റിംഗുകളുടെ നഷ്ടം മ്യൂസിയത്തിന്റെ ശേഖരത്തിൽ ഒരു "മാറ്റാനാകാത്ത വിള്ളൽ" അവശേഷിപ്പിച്ചുവെന്ന് മൊഫാട്ട് പറഞ്ഞു. "

## അവലംബം

## പുറംകണ്ണികൾ
* Detailed record of the painting via the Norman Rockwell Museum website 

വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
വർഗ്ഗം:കുട്ടികളുടെ ചിത്രങ്ങൾ
ബാഷ്പാഞ്ജലി

ചങ്ങമ്പുഴ കൃഷ്‌ണപിള്ളയുടെ ഒരു കാവ്യസമാഹാരമാണ് **ബാഷ്പാഞ്ജലി**.  പതിനേഴു വയസ്സുമുതൽ ഇരുപത്തിയൊന്നു വയസ്സുവരെയുള്ള കാലത്തിനിടയിൽ ചങ്ങമ്പുഴ രചിച്ച  കവിതകളാണ് ഇതിൽ ഉൾപ്പെടുത്തിയിരിക്കുന്നത്.   1934-ലാണ് ഈ കവിതാസമാഹാരം പ്രസിദ്ധീകരിച്ചത്. ഇ.വി. കൃഷ്‌ണപിള്ളയായിരുന്നു ഈ പുസ്തകത്തിന് അവതാരികയെഴുതിയത്.  ചങ്ങമ്പുഴ, വളരെ ചെറു പ്രായത്തിലെഴുതിയ കവിതകളുടെ ഈ സമാഹാരം അക്കാലത്ത് ശ്രദ്ധേയമായിരുന്നു.
## സമാഹാരത്തിലെ കവിതകൾ
അമ്പത്തിയൊന്ന് കവിതകളാണ് ബാഷ്പാഞ്ജലിയിൽ ഉൾപ്പെടുത്തിയിരിക്കുന്നത്. ആ പൂമാല, നിരാശ, ആവലാതി, അടുത്ത പ്രഭാതം, വിരഹി, ദിവ്യാനുഭൂതി, അതിഥി, നഷ്ടഭാഗ്യസ്മൃതി, സങ്കേതം, നിർവൃതി, കളിത്തോപ്പിൽ, വാടാവിളക്ക്, വിയോഗിനി, പ്രതിജ്ഞ, മധുവിധു, വയ്യ!, മാപ്പ്,  ആത്മരഹസ്യം, മുകരുക, എനിക്ക് വേണ്ടത്, ഇരുളിൽ, പ്രതീക്ഷ, ചരിതാർത്ഥതന്നെ ഞാൻ, എന്റെ സഖി, അന്നും ഇന്നും, അന്ത്യസമാധാനം,     ആവോ!, എന്റെ ചോദ്യം, നിഗൂഢദർശനം, സ്വപ്നം, വിഫലനൃത്തം, പരാജയം, ശിഥിലചിന്ത, നിർവ്വാണരംഗം, രാഗിണി, മുഗ്ദ്ധരാഗം, ശൂന്യതയിൽ, പാരവശ്യം, പരിതൃപ്തി, പ്രഭാതബാഷ്പം, കാമുകനെ കാത്ത്, രാഗവ്യഥ, ആശ, തുഷാരഗീതി, ഹേമ, സല്ലാപം, സൗന്ദര്യലഹരി, ആത്മക്ഷതം, വനബാല, വിശ്രാന്തി, വ്രണിതഹൃദയം എന്നിവയാണ് ഈ സമാഹാരത്തിലെ കവിതകൾ.
## അവലംബം

വർഗ്ഗം:ചങ്ങമ്പുഴ
വർഗ്ഗം:കവിതാസമാഹാരങ്ങൾ
അഡിഗി സുഖമു

ത്യാഗരാജസ്വാമികൾ മധ്യമാവതിരാഗത്തിൽ ചിട്ടപ്പെടുത്തിയ ഒരു കൃതിയാണ് **അഡിഗി സുഖമു**. തെലുഗുഭാഷയിൽ രചിച്ചിരിക്കുന്ന ഈ കൃതി രൂപകതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
അഡിഗി സുഖമു ലെവ്വരനുഭവിൻ ചിരിരാ!    
ആദിമൂലമാരാമാ! (അഡിഗി) 
### അനുപല്ലവി
സഡലനി പാപ-തിമിര കോടി സൂര്യ!   
സാർവഭൗമ സാരസാക്ഷ!സദ്ഗുണ നി-   
(ന്നഡിഗി)
### ചരണം 1
ആശ്രയിൻചി വരമഡിഗിന സീത യഡവികി    
ബോനായേ, ആശര ഹരണ   
രക്കസി ഇഷ്ടമഡുഗു നപുഡേ   
മുക്കുപോയേ ഓ രാമ! നിൻ (ന്നഡിഗി) 
### ചരണം 2
വാസിഗ നാരദമൗനി വരമഡുഗ   
വനിത രൂപുരായേ   
ആശിഞ്ചി ദുർവാസുലു അന്നമഡുഗ    
അപുഡേ മന്ദമായേ; ഓ രാമ നി-    
(ന്നഡിഗി)
### ചരണം 3
സുതുനി വേഡുക ജൂഡ ദേവകിയഡുഗ    
യശോദ ജൂഡ നായേ   
സതുലെല്ല രതി ഭിക്ഷമഡുഗ വാരിവാരി    
പതുല വീഡനായേ; ഓ രാമ നി-   
(ന്നഡിഗി)
### ചരണം 4
നീകേ ദയ ബുട്ടി ബ്രോതുവോ! ബ്രോവോ   
നീ ഗുട്ടു ബയലായേ;    
സാകേതധാമ! ശ്രീ ത്യാഗരാജനുത സ്വാമി!    
യേടിമായ! ഓ രാമ നി-   
(ന്നഡിഗി)
## അവലംബം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:മധ്യമാവതി രാഗത്തിൽ ചിട്ടപ്പെടുത്തിയ കൃതികൾ

## പുറത്തേക്കുള്ള കണ്ണികൾ
* ബ്രിന്ദ മാണിക്കവാസഗന്റെ ആലാപനം
ആ ദയ ശ്രീ

ത്യാഗരാജസ്വാമികൾ ആഹിരിരാഗത്തിൽ ചിട്ടപ്പെടുത്തിയ ഒരു കൃതിയാണ് **ആ ദയ ശ്രീ**. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ആദയ ശ്രീ രഘുവര ! നേഡേല രാദയ? 
ഓ ദയാംബുധി ! നീ(കാദയ) 
### അനുപല്ലവി
മോദമുതോ സദ്ഭക്തി മർമമുനു ബോധന 
ജേസി സദാ ബ്രോചിന നീ(കാദയ) 
### ചരണം
നിന്നു തിട്ടികൊട്ടി ഹിംസബെട്ടിന
ദന്നിയു നന്നന ലേദാ ? 
എന്നരാനി നിന്ദല ദാലുമനി 
മന്നിംചക ലേദാ ? 
അന്നമു താംബൂല മൊസഗി 
ദേഹമു മിന്നജേയ ലേദാ? 
കന്നതല്ലി ദണ്ഡ്രിമേമനുചു ത്യാഗരാജനികി 
ബരവസ മീ ലേദാ? 
നീ (കാദയ)

## അവലംബം

വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ആഹിരി രാഗത്തിൽ ചിട്ടപ്പെടുത്തിയ കൃതികൾ
മാമം പുഴ

തിരുവനന്തപുരം ജില്ലയിലുള്ള ഒരു ചെറിയ പുഴയാണ് **മാമം പുഴ**.  ഇംഗ്ലീഷ്: Mamam River.  തിരുവനന്തപുരത്തെ പന്തലക്കോട്ട് കുന്നുകളിൽ നിന്ന് ഉത്ഭവിച്ച് 27 കിലോ മീറ്റർ  പടിഞ്ഞാറേക്ക് ഒഴുകി അഞ്ചുതെങ്ങ് കായലിൽ ചേരുന്നു.  144  കിലോമീറ്ററാണ് നദീതടം.  ആറ്റിങ്ങല്ലിന്റെ ഒരു വശം ഈ പുഴയാൽ ചുറ്റപ്പെട്ടുകിടക്കുന്നു. 

മുടക്കൽ പഞ്ചായത്തിന്റെ തെക്ക് ഭാഗത്തുകൂടെ ഒഴുകുന്ന ഈ പുഴ ആറ്റിങ്ങലിലെ ആണ്ടൂർക്കോണത്തു വച്ച് രണ്ടായി പിരിയുന്നു. ഒരു കൈവഴി പടിഞ്ഞാറേക്ക് ഒഴുകി വാമനപുരം പുഴയിൽ ചേരുന്നു. മറ്റേ കൈവഴി തെക്കോട്ട് ഒഴുകി എഞ്ചക്കൽ കടന്ന് പടിഞ്ഞാറോട്ട് തിരിഞ്ഞ് അഞ്ചുതെങ്ങ് തടാകത്തിൽ ചേരുന്നു. ഈ കൈവഴിക്കിടയിലാണ് ചങ്ങണം ചെക്ക് ഡാം സ്ഥാപിച്ചിരിക്കുന്നത്.  

## റഫറൻസുകൾ

വർഗ്ഗം:കേരളത്തിലെ നദികൾ
വർഗ്ഗം:തിരുവനന്തപുരം ജില്ലയിലെ നദികൾ
പൊട്ടാസ്യം തയോസയനേറ്റ്

KSCN എന്ന തന്മാത്രാ സൂത്രവാക്യമുള്ള രാസ സംയുക്തമാണ് **പൊട്ടാസ്യം തയോസയനേറ്റ്.**  തയോസയനേറ്റ് ആനയോണിന്റെ  ഒരു പ്രധാന ലവണമായ ഇത്  ഒരു സ്യൂഡോഹാലൈഡ് കൂടിയാണ്. മറ്റ് അകാർബണികലവണങ്ങളുമായി താരതമ്യപ്പെടുത്തുമ്പോൾ ഈ സംയുക്തത്തിന്റെ  ദ്രവണാങ്കം കുറവാണ്.

## ഉപയോഗം
ജലീയ പൊട്ടാസ്യംതയോസയനേറ്റ്  ലെഡ് നൈട്രേറ്റുമായി പ്രതിപ്രവർത്തിച്ച്  Pb(SCN)2 ഉണ്ടാകുന്നു. ഇത് അസൈൽ ക്ലോറൈഡുകളെ ഐസോതയോസയനേറ്റുകളായി മാറ്റുന്നതിന്  ഉപയോഗിക്കുന്നു. 

എഥിലീൻ കാർബണേറ്റിനെ പൊട്ടാസ്യം തയോസയനേറ്റ്  എതിലീൻ സൾഫൈഡാക്കി മാറ്റുന്നു.  ഈ ആവശ്യത്തിനായി, ജലം നീക്കം ചെയ്യുന്നതിനായി KSCN ആദ്യം വാക്വം അവസ്ഥയിൽ ഉരുക്കുന്നു. ഇതുപോലെ,  സൈക്ലോഹെക്സേൻ ഓക്സൈഡിനെ എപിസൾഫൈഡായി പരിവർത്തനം ചെയ്യുന്നു. 

: C6H10O  +  KSCN  →  C6H10S + KOCN

കാർബോണൈൽ സൾഫൈഡിന്റെ സമന്വയത്തിനുള്ള ആരംഭ ഉൽപ്പന്നം കൂടിയാണ് KSCN.

## മറ്റ് ഉപയോഗങ്ങൾ
ചലച്ചിത്രത്തിലും നാടകവേദിയിലും മിതമായ റിയലിസ്റ്റിക്  ഇഫക്റ്റുകൾക്ക് ജലീയ പൊട്ടാസ്യം തയോസയനേറ്റ്  ഉപയോഗിക്കുന്നു. ഇത്  നിറമില്ലാത്ത ലായനിയായി സൂക്ഷിക്കാം. ഫെറിക് ക്ലോറൈഡ് ലായനിയുമായി സമ്പർക്കം പുലർത്തുമ്പോൾ , തയോസയനേറ്റോഅയൺ കോംപ്ലക്സ് അയോണിന്റെ രൂപീകരണം മൂലം രക്തത്തിന്റെ ചുവപ്പ് നിറമുള്ള ഉൽപന്നമുണ്ടാകുന്നു. അതിനാൽ ഈ രാസവസ്തുക്കൾ പലപ്പോഴും നാടകീയത  സൃഷ്ടിക്കാൻ ഉപയോഗിക്കുന്നു. രണ്ട് ലായനികളും നിറമില്ലാത്തതിനാൽ അവ  വെവ്വേറെ സുക്ഷിക്കുകയും രണ്ടുംതമ്മിൽ സമ്പർക്കം പുലർത്തുമ്പോൾ, രക്തനിറമുണ്ടാവുകയും ചെയ്യുന്നു. 

## അവലംബം

വർഗ്ഗം:ഫോട്ടോഗ്രാഫിക് രാസവസ്തുക്കൾ
വർഗ്ഗം:പൊട്ടാസ്യം സംയുക്തങ്ങൾ
മൻസൂർ നുഅ്മാനി

ഇന്ത്യയിലെ ഒരു ഇസ്‌ലാമികപണ്ഡിതനായിരുന്നു മുഹമ്മദ് മൻസൂർ നുഅ്മാനി(15 ഡിസംബർ 1905 - 4 മെയ് 1997). മആരിഫ് അൽ ഹദീഥ്, ഇസ്‌ലാം ക്യാ ഹെ തുടങ്ങിയ നിരവധി പുസ്തകങ്ങൾ നുഅ്മാനി എഴുതിയിട്ടുണ്ട്.  

1927 ൽ ദാറുൽ ഉലൂം ദിയോബന്ദിൽ നിന്ന് ബിരുദം നേടിയ മൻസൂർ അവിടെത്തന്നെ അൻവർ ഷാ കശ്മീരിയുടെ കീഴിൽ ഹദീസ് പഠിച്ചു. ദാറുൽ ഉലൂം നദ്വത്തുൽ ഉലമയിൽ നാല് വർഷം ഷെയ്ഖ് അൽ ഹദീസ് പദവി വഹിച്ച അദ്ദേഹം അബുൽ ഹസൻ അലി നദ്വിയുടെ അടുത്ത അനുയായിയായിരുന്നു. 1941 ൽ ജമാഅത്തെ ഇസ്ലാമിയുടെ സ്ഥാപകാംഗമായ അദ്ദേഹം സംഘടനയുടെ ഡെപ്യൂട്ടി അമീറായി തിരഞ്ഞെടുക്കപ്പെട്ടു. എന്നാലും 1942 ൽ അഭിപ്രായവ്യത്യാസത്തെത്തുടർന്ന് അദ്ദേഹം സംഘടനയിൽ നിന്ന് ഒരു സംഘത്തോടൊപ്പം രാജിവെച്ചു. 
## അവലംബം

വർഗ്ഗം:1905-ൽ ജനിച്ചവർ
വർഗ്ഗം:1997-ൽ മരിച്ചവർ